title: 2009/17/ΕΚ: Απόφαση της Επιτροπής, της 19ης Δεκεμβρίου 2008 , σχετικά με την ίδρυση επιτροπής εμπειρογνωμόνων για την απόσπαση εργαζομένων

text:
               13.1.2009

               EL

               Επίσημη Εφημερίδα της Ευρωπαϊκής Ένωσης

               L 8/26

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 19ης Δεκεμβρίου 2008
   σχετικά με την ίδρυση επιτροπής εμπειρογνωμόνων για την απόσπαση εργαζομένων
   (2009/17/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   Εκτιμώντας τα ακόλουθα:

               (1)

               Η οδηγία 96/71/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 1996, σχετικά με την απόσπαση εργαζομένων στο πλαίσιο παροχής υπηρεσιών (1), και ιδίως το άρθρο 4 αυτής, επιβάλλει σαφείς υποχρεώσεις σε ό,τι αφορά τη συνεργασία μεταξύ των εθνικών διοικήσεων και προβλέπει ως αρμοδιότητα των κρατών μελών τη δημιουργία των αναγκαίων συνθηκών για την εν λόγω συνεργασία. Επιπλέον, η εν λόγω οδηγία ορίζει σαφή υποχρέωση για τα κράτη μέλη να λαμβάνουν τα κατάλληλα μέτρα ώστε να διατίθενται γενικά οι πληροφορίες για τους όρους και τις συνθήκες απασχόλησης, όχι μόνο στους ξένους φορείς παροχής υπηρεσιών αλλά και στους αποσπασμένους εργαζόμενους.

               (2)

               Στην ανακοίνωσή της προς το Συμβούλιο, το Ευρωπαϊκό Κοινοβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών με θέμα «Απόσπαση εργαζομένων στο πλαίσιο της παροχής υπηρεσιών: μεγιστοποίηση των οφελών και του δυναμικού της με παράλληλη εγγύηση της προστασίας των εργαζομένων» (2), της 13ης Ιουνίου 2007, η Επιτροπή εξήγγειλε την πρόθεσή της να συστήσει μια υψηλού επιπέδου επιτροπή προκειμένου να υποστηριχθούν και να βοηθηθούν τα κράτη μέλη στον προσδιορισμό και την ανταλλαγή ορθών πρακτικών, να θεσμοποιήσει την τρέχουσα, άτυπη ομάδα κυβερνητικών εμπειρογνωμόνων και να υπάρξει επίσημη, τακτική συμμετοχή των κοινωνικών εταίρων.

               (3)

               Στη σύστασή της της 3ης Απριλίου 2008 σχετικά με την ενισχυμένη διοικητική συνεργασία στο πλαίσιο της απόσπασης εργαζομένων για την παροχή υπηρεσιών (3), η Επιτροπή υπέδειξε ότι τα κράτη μέλη θα πρέπει να συμμετέχουν ενεργά σε μια συστηματική και επίσημη διαδικασία προσδιορισμού και ανταλλαγής ορθών πρακτικών στον τομέα της απόσπασης εργαζομένων μέσω οποιωνδήποτε φόρουμ συνεργασίας που δημιουργεί η Επιτροπή για το σκοπό αυτό.

               (4)

               Στα συμπεράσματα του Συμβουλίου της 9ης Ιουνίου 2008 κλήθηκε η Επιτροπή να θεσμοποιήσει την άτυπη ομάδα σχετικά με την απόσπαση εργαζομένων με την ίδρυση μιας επιτροπής εμπειρογνωμόνων.

               (5)

               Η επιτροπή που συστήνεται θα πρέπει, σύμφωνα με τα ίδια συμπεράσματα του Συμβουλίου, να συμμετέχει με τις δημόσιες υπηρεσίες αρμόδιες για τον έλεγχο, όπως οι επιθεωρήσεις εργασίας, καθώς επίσης και, σε κατάλληλα επίπεδα και σύμφωνα με την εθνική νομοθεσία και την πρακτική, τυπικά και τακτικά να συμπεριλάβει τους κοινωνικούς εταίρους, ειδικότερα αντιπροσώπους των κοινωνικών εταίρων σε τομείς με υψηλή συχνότητα προσφυγής σε αποσπασμένους εργαζόμενους.

               (6)

               Επομένως, είναι σκόπιμο να συσταθεί μια επιτροπή εμπειρογνωμόνων στον τομέα της απόσπασης εργαζομένων και να καθοριστούν τα καθήκοντα και η δομή της.

               (7)

               Η επιτροπή εμπειρογνωμόνων πρέπει, μεταξύ άλλων, να υποστηρίζει και να βοηθά τα κράτη μέλη στον προσδιορισμό και την ανταλλαγή εμπειριών και ορθής πρακτικής, να προωθεί την ανταλλαγή σχετικών πληροφοριών, να εξετάζει οποιαδήποτε ζητήματα και δυσκολίες που ενδέχεται να προκύψουν στην πρακτική εφαρμογή της νομοθεσίας περί απόσπασης εργαζομένων, καθώς επίσης και την υλοποίησή της στην πράξη, και να παρακολουθεί στενά την πρόοδο που επιτυγχάνεται στη βελτίωση τόσο της πρόσβασης στις πληροφορίες όσο και της διοικητικού χαρακτήρα συνεργασίας, συμπεριλαμβανομένης της πιθανής ανάπτυξης ενός συστήματος ηλεκτρονικής ανταλλαγής πληροφοριών.

               (8)

               Η εν λόγω επιτροπή θα αποτελείται από εμπειρογνώμονες οι οποίοι θα αντιπροσωπεύουν τις εθνικές αρχές που είναι σε κάθε κράτος μέλος αρμόδιες, επιφορτισμένες ή συμμετέχουν στην υλοποίηση, την εφαρμογή και την παρακολούθηση των κανόνων που ισχύουν στην απόσπαση των εργαζομένων στο πλαίσιο της παροχής υπηρεσιών. Οι εμπειρογνώμονες αυτοί θα πρέπει να αντικατοπτρίζουν μια πλήρη δέσμη γνώσεων, ειδικοτήτων και εμπειρίας στους διάφορους σχετικούς τομείς πολιτικής. Σύμφωνα με την εθνική νομοθεσία και την πρακτική, οι ειδικευμένοι οργανισμοί που είναι αρμόδιοι για τον έλεγχο της νομοθεσίας, όπως οι επιθεωρήσεις εργασίας, καθώς και οι κοινωνικοί εταίροι, θα μπορούσαν να εκπροσωπούνται στην επιτροπή.

               (9)

               Η επιτροπή θα πρέπει επίσης τυπικά και τακτικά να συμπεριλάβει τους κοινωνικούς εταίρους σε ευρωπαϊκό επίπεδο, ειδικότερα εκείνους που εκπροσωπούν τομείς με υψηλότερη συχνότητα προσφυγής σε αποσπασμένους εργαζόμενους, όπως οι κατασκευές, η εργασία σε προσωρινούς οργανισμούς, ο τομέας εστίασης, η γεωργία και οι μεταφορές. Πρέπει επίσης να είναι σε θέση να βασιστεί στην πείρα των επαγγελματιών με ειδικές ικανότητες σε ένα συγκεκριμένο θέμα που συμπεριλαμβάνεται στο θεματολόγιό της.

               (10)

               Στους αντιπροσώπους των κρατών ΕΟΧ/ΕΖΕΣ, της αρχής επιτήρησης ΕΖΕΣ, των υπό προσχώρηση και υποψήφιων χωρών και της Ελβετίας θα πρέπει να επιτρέπεται η συμμετοχή με την ιδιότητα των παρατηρητών.

               (11)

               Θα πρέπει να προβλεφθούν κανόνες για τη δημοσιοποίηση πληροφοριών από τα μέλη της επιτροπής, με την επιφύλαξη των κανόνων ασφαλείας της Ευρωπαϊκής Επιτροπής, όπως ορίζονται στο παράρτημα της απόφασης 2001/844/ΕΚ, ΕΚΑΧ, Ευρατόμ της Επιτροπής (4).

               (12)

               Η επεξεργασία δεδομένων προσωπικού χαρακτήρα που αφορούν μέλη της επιτροπής πρέπει να γίνεται σύμφωνα με τις διατάξεις του κανονισμού (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (5).

               (13)

               Οι δαπάνες που προκύπτουν θα χρηματοδοτούνται με βάση την απόφαση αριθ. 1672/2006/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 2006, για τη θέσπιση κοινοτικού προγράμματος για την απασχόληση και την κοινωνική αλληλεγγύη – Progress (6).

         ΑΠΟΦΑΣΙΖΕΙ:
   Άρθρο 1
   Μια επιτροπή εμπειρογνωμόνων με τίτλο «επιτροπή εμπειρογνωμόνων για την απόσπαση εργαζομένων», εφεξής καλούμενη «η επιτροπή», συστήνεται με το παρόν έγγραφο.
   Άρθρο 2
   Καθήκοντα
   Τα καθήκοντα της επιτροπής είναι:

               1.

               να υποστηρίζει και να βοηθά τα κράτη μέλη στον προσδιορισμό και την προώθηση της ανταλλαγή εμπειριών και ορθών πρακτικών·

               2.

               να προωθεί την ανταλλαγή σχετικών πληροφοριών, συμπεριλαμβανομένων πληροφοριών επί των υφιστάμενων μορφών (διμερούς) διοικητικής συνεργασίας μεταξύ των κρατών μελών και/ή των κοινωνικών εταίρων·

               3.

               να εξετάζει οποιαδήποτε ζητήματα, δυσκολίες και συγκεκριμένα θέματα που ενδεχομένως προκύπτουν σχετικά με την υλοποίηση και την πρακτική εφαρμογή της οδηγίας 96/71/ΕΚ ή των εθνικών μέτρων εφαρμογής, καθώς επίσης και με την πρακτική επιβολή της εφαρμογής της·

               4.

               να εξετάζει οποιεσδήποτε δυσκολίες που ενδέχεται να προκύψουν κατά την εφαρμογή του άρθρου 3 παράγραφος 10 της οδηγίας 96/71/ΕΚ·

               5.

               να παρακολουθεί την πρόοδο που επιτυγχάνεται στη βελτίωση τόσο της πρόσβασης στις πληροφορίες όσο και στη διοικητικού χαρακτήρα συνεργασία, και στο πλαίσιο αυτό, μεταξύ άλλων, να αξιολογεί τις διάφορες επιλογές για την κατάλληλη τεχνική υποστήριξη της ανταλλαγής πληροφοριών που απαιτείται για να ενισχυθεί η διοικητική συνεργασία, συμπεριλαμβανομένου ενός συστήματος ηλεκτρονικής ανταλλαγής·

               6.

               να εξετάζει τις δυνατότητες για την επέκταση της αποτελεσματικής συμμόρφωσης και επιβολής των δικαιωμάτων των εργαζομένων και την προάσπιση της θέσης τους, εφόσον χρειάζεται·

               7.

               να συμμετέχει σε μια σε βάθος εξέταση των πρακτικών διασυνοριακών προβλημάτων επιβολής, προκειμένου να λυθούν τα υπάρχοντα προβλήματα, να βελτιωθεί η πρακτική εφαρμογή των υπαρχόντων νομικών μέσων καθώς επίσης και να βελτιωθεί η αμοιβαία βοήθεια μεταξύ των κρατών μελών, εάν είναι απαραίτητο.

         Άρθρο 3
   Σύνθεση – Διορισμός
   1.   Κάθε κράτος μέλος διορίζει δύο αντιπροσώπους στην επιτροπή. Δύνανται επίσης να διορίσει δύο αναπληρωματικά μέλη.
   Στο διορισμό των αντιπροσώπων τους, τα κράτη μέλη συνεργάζονται με δημόσιους φορείς, όπως επιθεωρήσεις εργασίας, με αρμοδιότητα στον έλεγχο της νομοθεσίας που εφαρμόζεται στους αποσπασμένους εργαζομένους. Δύνανται επίσης, σύμφωνα με την εθνική νομοθεσία ή/και την πρακτική, να συνεργαστούν με τους κοινωνικούς εταίρους.
   2.   Οι εκπρόσωποι των κοινωνικών εταίρων της βιομηχανίας σε κοινοτικό επίπεδο, καθώς επίσης και εκπρόσωποι των κοινωνικών εταίρων σε τομείς με υψηλή συχνότητα προσφυγής σε αποσπασμένους εργαζόμενους δύνανται να συμμετέχουν στις συνεδριάσεις της επιτροπής ως παρατηρητές, σύμφωνα με τις διαδικασίες που καθορίζονται από τις οργανώσεις τους και την Επιτροπή.
   Οι αντιπρόσωποι θα διορίζονται από την Επιτροπή, βάσει πρότασης των σχετικών κοινωνικών εταίρων σε κοινοτικό ή τομεακό επίπεδο.
   Αυτή η ομάδα παρατηρητών θα περιλαμβάνει έως 20 μέλη κατ’ ανώτατο όριο με την εξής σύνθεση:

               —

               5 μέλη που θα εκπροσωπούν εργοδοτικές οργανώσεις σε επίπεδο Κοινότητας,

               —

               5 μέλη που θα εκπροσωπούν οργανώσεις των εργαζομένων σε επίπεδο Κοινότητας,

               —

               10 κατ’ ανώτατο όριο αντιπρόσωποι των κοινωνικών εταίρων (προερχόμενοι σε ίσο αριθμό από οργανώσεις εργοδοτών και εργαζομένων) σε τομείς με υψηλή συχνότητα προσφυγής σε αποσπασμένους εργαζόμενους.

         3.   Οι αντιπρόσωποι των κρατών ΕΟΧ/ΕΖΕΣ, της αρχής επιτήρησης ΕΖΕΣ, των υπό προσχώρηση και υποψήφιων χωρών και της Ελβετίας δύνανται εξίσου να συμμετέχουν στις συνεδριάσεις της επιτροπής ως παρατηρητές.
   4.   Τα ονόματα των μελών συγκεντρώνονται, υποβάλλονται σε επεξεργασία και δημοσιεύονται σύμφωνα με τις διατάξεις του κανονισμού (ΕΚ) αριθ. 45/2001.
   Άρθρο 4
   Λειτουργία
   1.   Η προεδρία της επιτροπής ασκείται από την Ευρωπαϊκή Επιτροπή.
   2.   Σε συμφωνία με την Ευρωπαϊκή Επιτροπή, επιτρέπεται η σύσταση υποομάδων για την εξέταση συγκεκριμένων ζητημάτων με βάση όρους εντολής τους οποίους καθορίζει η επιτροπή. Οι εν λόγω υποομάδες διαλύονται μετά την επίτευξη των στόχων τους.
   3.   Σε συμφωνία με την Ευρωπαϊκή Επιτροπή, οι εμπειρογνώμονες, που μπορούν να περιλαμβάνουν εκπροσώπους διεθνών οργανισμών με συγκεκριμένη αρμοδιότητα επί συζητούμενου θέματος, δύνανται να κληθούν κατά περίπτωση για να συμμετέχουν στις συζητήσεις της επιτροπής ή υποομάδας εάν αυτό είναι χρήσιμο ή/και απαραίτητο.
   4.   Η επιτροπή και οι υποομάδες της συνεδριάζουν κατά κανόνα σε χώρους της Ευρωπαϊκής Επιτροπής και σύμφωνα με τις καθορισμένες διαδικασίες και χρονοδιάγραμμα. Η επιτροπή δύναται να κληθεί να συνεδριάσει σε άλλους χώρους, ειδικά μετά από πρόταση ενός κράτους μέλους που επιθυμεί να φιλοξενήσει την επιτροπή ή μια από τις υποομάδες της σε συνδυασμό με ένα γεγονός ιδιαίτερου ενδιαφέροντος για την επιτροπή, τις υποομάδες της ή το εν λόγω κράτος μέλος.
   Η Ευρωπαϊκή Επιτροπή παρέχει υπηρεσίες γραμματείας. Στις συνεδριάσεις της επιτροπής ή των υποομάδων της δύνανται να συμμετέχουν υπάλληλοι της Ευρωπαϊκής Επιτροπής για τους οποίους οι εκάστοτε εργασίες παρουσιάζουν ενδιαφέρον.
   5.   Η επιτροπή καταρτίζει τον εσωτερικό κανονισμό της με βάση τους πρότυπους κανόνες διαδικασίας τους οποίους έχει θεσπίσει η Ευρωπαϊκή Επιτροπή.
   6.   Οι πληροφορίες στις οποίες έχουν πρόσβαση οι συμμετέχοντες στις εργασίες της επιτροπής ή των υποομάδων δεν δύνανται να δημοσιοποιηθούν, αν κατά τη γνώμη της Ευρωπαϊκής Επιτροπής, οι εν λόγω πληροφορίες αφορούν εμπιστευτικά θέματα.
   7.   Η Ευρωπαϊκή Επιτροπή δύναται να δημοσιεύει στο διαδίκτυο, στη γλώσσα του πρωτοτύπου εγγράφου, οποιαδήποτε περίληψη, συμπεράσματα ή μερικά συμπεράσματα ή έγγραφο εργασίας της επιτροπής.
   Άρθρο 5
   Επιστροφή δαπανών
   Η Ευρωπαϊκή Επιτροπή επιστρέφει τα έξοδα ταξιδίου και, κατά περίπτωση, διαμονής των μελών, παρατηρητών και προσκεκλημένων εμπειρογνωμόνων που συνδέονται με δραστηριότητες της επιτροπής σύμφωνα με τους κανόνες της Ευρωπαϊκής Επιτροπής για την αποζημίωση εξωτερικών εμπειρογνωμόνων.
   Τα μέλη, οι παρατηρητές και οι εμπειρογνώμονες δεν αμείβονται για τις υπηρεσίες που παρέχουν.
   Οι αναγκαίοι ανθρώπινοι και διοικητικοί πόροι καλύπτονται εντός των ορίων των κονδυλίων που μπορούν να διατεθούν στη διαχειρίστρια Γενική Διεύθυνση, στο πλαίσιο της ετήσιας διαδικασίας κατανομής πόρων, λαμβανομένων υπόψη των δημοσιονομικών περιορισμών.
   Άρθρο 6
   Έναρξη ισχύος
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 19 Δεκεμβρίου 2008.

            Για την Επιτροπή

         Vladimír ŠPIDLA

            Μέλος της Επιτροπής

      (1)  ΕΕ L 18 της 21.1.1997, σ. 1.

      (2)  COM(2007) 304 τελικό.

      (3)  ΕΕ C 85 της 4.4.2008, σ. 1.

      (4)  ΕΕ L 317 της 3.12.2001, σ. 1.

      (5)  ΕΕ L 8 της 12.1.2001, σ. 1.

      (6)  ΕΕ L 315 της 15.11.2006, σ. 1.


Avis juridique important

|

32001D0063

2001/63/ΕΚ: Απόφαση του Συμβουλίου, της 19ης Ιανουαρίου 2001, για τις κατευθυντήριες γραμμές της πολιτικής απασχόλησης των κρατών μελών για το 2001

Επίσημη Εφημερίδα αριθ. L 022 της 24/01/2001 σ. 0018 - 0026

Απόφαση του Συμβουλίουτης 19ης Ιανουαρίου 2001για τις κατευθυντήριες γραμμές της πολιτικής απασχόλησης των κρατών μελών για το 2001(2001/63/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 128 παράγραφος 2,την πρόταση της Επιτροπής(1),τη γνώμη του Ευρωπαϊκού Κοινοβουλίου(2),τη γνώμη της Οικονομικής και Κοινωνικής Επιτροπής(3),τη γνώμη της Επιτροπής των Περιφερειών(4),τη γνώμη της επιτροπής απασχόλησης,Εκτιμώντας τα ακόλουθα:(1) Η διαδικασία του Λουξεμβούργου, η οποία βασίζεται στην εφαρμογή της συντονισμένης ευρωπαϊκής στρατηγικής για την απασχόληση, δρομολογήθηκε κατά την έκτακτη σύνοδο για την απασχόληση του Ευρωπαϊκού Συμβουλίου της 20ής και 21ης Νοεμβρίου 1997. Το ψήφισμα του Συμβουλίου της 15ης Δεκεμβρίου 1997, σχετικά με τις κατευθυντήριες γραμμές για την απασχόληση για το έτος 1998(5), έχει δρομολογήσει μια διαδικασία μεγάλης προβολής, ισχυρής πολιτικής δέσμευσης και ευρείας αποδοχής από όλα τα ενδιαφερόμενα μέρη.(2) Η απόφαση του Συμβουλίου της 13ης Μαρτίου 2000, περί των κατευθυντήριων γραμμών για τις πολιτικές των κρατών μελών για την απασχόληση το 2000(6), επέτρεψε την εδραίωση της διαδικασίας του Λουξεμβούργου μέσω της συμμόρφωσης με τις εν λόγω κατευθυντήριες γραμμές.(3) Το Ευρωπαϊκό Συμβούλιο της Λισαβόνας στις 23 και 24 Μαρτίου 2000 καθόρισε ένα νέο στρατηγικό στόχο για να καταστεί η Ευρωπαϊκή Ένωση η πιο ανταγωνιστική και η πιο δυναμική οικονομία της γνώσης στον κόσμο, με βιώσιμη οικονομική μεγέθυνση, με περισσότερες και καλύτερες θέσεις εργασίας και με μεγαλύτερη κοινωνική συνοχή. Η επίτευξη αυτού του στόχου θα βοηθήσει την Ένωση να επανακτήσει τις προϋποθέσεις της πλήρους απασχόλησης.(4) Η γνώμη της επιτροπής απασχόλησης εκπονήθηκε από κοινού με την Επιτροπή Οικονομικής Πολιτικής.(5) Θα πρέπει να εξασφαλισθούν η συνοχή και η συνέργια μεταξύ των κατευθυντήριων γραμμών για την απασχόληση και των γενικών προσανατολισμών οικονομικής πολιτικής.(6) Προς υλοποίηση των κατευθυντήριων γραμμών για την απασχόληση τα κράτη μέλη θα πρέπει να επιδιώξουν την επίτευξη υψηλού βαθμού συνοχής με τις άλλες δύο προτεραιότητες που ετέθησαν κατά τη σύνοδο κορυφής της Λισαβόνας, δηλαδή τον εκσυγχρονισμό και τη βελτίωση της κοινωνικής προστασίας και την προώθηση της κοινωνικής ένταξης εξασφαλίζοντας παράλληλα την προϋπόθεση ότι η εργασία συμφέρει και ότι είναι εξασφαλισμένη η μακροπρόθεσμη βιωσιμότητα του συστήματος κοινωνικής προστασίας.(7) Το Ευρωπαϊκό Συμβούλιο της Λισαβόνας τόνισε την ανάγκη να προσαρμοστούν τα ευρωπαϊκά συστήματα εκπαίδευσης και κατάρτισης τόσο στις απαιτήσεις της κοινωνίας της γνώσης όσο και στην ανάγκη για βελτιωμένο επίπεδο και ποιότητα της απασχόλησης και κάλεσε τα κράτη μέλη, το Συμβούλιο και την Επιτροπή να επιδιώξουν την ουσιαστική ετήσια αύξηση των κατά κεφαλή επενδύσεων στους ανθρώπινους πόρους.(8) Το Ευρωπαϊκό Συμβούλιο της Σάντα Μαρία ντα Φέιρα στις 19 και 20 Ιουνίου 2000, κάλεσε τους κοινωνικούς εταίρους να διαδραματίσουν πιο σημαντικό ρόλο στον ορισμό, στην εφαρμογή και στην αξιολόγηση των κατευθυντήριων γραμμών για την απασχόληση που εξαρτώνται από αυτούς, με ιδιαίτερο επίκεντρο τον εκσυγχρονισμό της οργάνωσης της εργασίας, τη διά βίου μάθηση και την αύξηση του ποσοστού απασχόλησης, ιδιαίτερα για τις γυναίκες.(9) Στην κοινή έκθεση για την Απασχόληση 2000, που εκπονήθηκε από το Συμβούλιο και την Επιτροπή, περιγράφεται η κατάσταση της απασχόλησης στην Κοινότητα και εξετάζεται η δράση που ανέλαβαν τα κράτη μέλη για την υλοποίηση της πολιτικής απασχόλησης σύμφωνα με τις κατευθυντήριες γραμμές 2000 και τη σύσταση 2000/164/ΕΚ του Συμβουλίου της 14ης Φεβρουαρίου 2000, σχετικά με την εφαρμογή των πολιτικών για την απασχόληση στα κράτη μέλη(7).(10) Στις 19 Ιανουαρίου 2001 το Συμβούλιο διατύπωσε και άλλη σύσταση σχετικά με την εφαρμογή των πολιτικών για την απασχόληση στα κράτη μέλη(8).(11) Η ενδιάμεση αναθεώρηση της διαδικασίας του Λουξεμβούργου που πραγματοποιήθηκε το 2000 όπως ζητήθηκε από το Ευρωπαϊκό Συμβούλιο της Λισαβόνας, θα πρέπει να ληφθεί υπόψη για την αναθεώρηση των κατευθυντήριων γραμμών 2001 χωρίς αλλαγές στη βασική δομή των τεσσάρων αξόνων και για τη βελτίωση της αποτελεσματικότητας της διαδικασίας του Λουξεμβούργου.(12) Tα κράτη μέλη θα πρέπει να εντείνουν τις προσπάθειές τους για να συμπεριληφθεί και να προβληθεί η διάσταση της ισότητας των φύλων σε όλους τους άξονες.(13) Η υλοποίηση των κατευθυντήριων γραμμών είναι δυνατόν να ποικίλλει ανάλογα με τη φύση τους, τους αποδέκτες τους και τις ιδιαιτερότητες στα κράτη μέλη. Οι κατευθυντήριες γραμμές θα πρέπει να σέβονται την αρχή της επικουρικότητας καθώς και τις αρμοδιότητες των κρατών μελών σε θέματα απασχόλησης.(14) Κατά την υλοποίηση των κατευθυντήριων γραμμών για την απασχόληση, τα κράτη μέλη, θα πρέπει να μπορούν να λαμβάνουν υπόψη τις περιφερειακές ιδιαιτερότητες, σεβόμενα, συγχρόνως, απολύτως τους εθνικούς στόχους και την αρχή της ίσης μεταχείρισης.(15) Προκειμένου να είναι αποτελεσματική η διαδικασία του Λουξεμβούργου, η εφαρμογή των κατευθυντήριων γραμμών αντικατοπτρίζεται επίσης και σε δημοσιονομική διάταξη. Για το σκοπό αυτό, οι εθνικές εκθέσεις, εφόσον είναι σκόπιμο, θα πρέπει να συμπεριλαμβάνουν και πληροφορίες σχετικά με τον προϋπολογισμό, ώστε να είναι δυνατή η αποτελεσματική αξιολόγηση της προόδου που έχει σημειώσει κάθε κράτος μέλος στην εφαρμογή των κατευθυντήριων γραμμών, λαμβάνοντας υπόψη τον αντίκτυπό τους και τη σχέση κόστους αποτελεσματικότητας.(16) Θα πρέπει να εξασφαλισθεί η παρακολούθηση της οδηγίας 1999/85/ΕΚ(9), η οποία προβλέπει τη δυνατότητα εφαρμογής, σε πειραματική βάση, ενός μειωμένου συντελεστή ΦΠΑ στις υπηρεσίες εντάσεως εργασίας, προκειμένου να εξετάζεται κυρίως ο αντίκτυπος των εθνικών πρωτοβουλιών στις δυνατότητες απασχόλησης.(17) Η συμβολή των διαρθρωτικών ταμείων και ιδίως του Ευρωπαϊκού Κοινωνικού Ταμείου και της κοινοτικής πρωτοβουλίας EQUAL στην ευρωπαϊκή στρατηγική για την απασχόληση θα πρέπει να ενισχυθεί κατά την νέα περίοδο προγραμματισμού, όπως επίσης και ο ρόλος της Ευρωπαϊκής Τράπεζας Επενδύσεων.(18) Θα πρέπει να ενθαρρυνθεί η εταιρική σχέση σε όλα τα επίπεδα, συμπεριλαμβανομένων και των κοινωνικών εταίρων, των περιφερειακών και τοπικών αρχών και των εκπροσώπων της κοινωνίας των πολιτών, ούτως ώστε να είναι σε θέση να συμβάλλουν, στους αντίστοιχους τομείς των αρμοδιοτήτων τους, στην προαγωγή ενός υψηλού επιπέδου απασχόλησης.(19) Θα πρέπει να παγιωθούν περαιτέρω και να αναπτυχθούν συγκριτικοί δείκτες, ούτως ώστε να είναι δυνατή η αξιολόγηση της εφαρμογής και των επιπτώσεων των συνημμένων κατευθυντήριων γραμμών και η εξειδίκευση των στόχων που περιλαμβάνουν και να διευκολυνθεί ο εντοπισμός και η ανταλλαγή των ορθότερων πρακτικών.(20) Η βιώσιμη ανάπτυξη και η ενσωμάτωση των περιβαλλοντικών πτυχών στις άλλες κοινοτικές πολιτικές αποτελούν στόχους της συνθήκης. Τα κράτη μέλη καλούνται να υλοποιήσουν την ενσωμάτωση αυτή στις εθνικές στρατηγικές απασχόλησης, μέσω της προώθησης θέσεων εργασίας στον περιβαλλοντικό τομέα,ΑΠΟΦΑΣΙΖΕΙ:Άρθρο μόνοΕγκρίνονται οι κατευθυντήριες γραμμές της πολιτικής απασχόλησης των κρατών μελών για το 2001, οι οποίες περιλαμβάνονται στο παράρτημα. Οι κατευθυντήριες γραμμές συνεκτιμούνται από τα κράτη μέλη στο πλαίσιο της οικείας πολιτικής για την απασχόληση.Βρυξέλλες, 19 Ιανουαρίου 2001.Για το ΣυμβούλιοΟ ΠρόεδροςB. Ringholm(1) Πρόταση της 14ης Νοεμβρίου 2000 (Δεν έχει ακόμα δημοσιευθεί στην Επίσημη Εφημερίδα).(2) Γνώμη που διατυπώθηκε στις 24 Νοεμβρίου 2000 (Δεν έχει ακόμα δημοσιευθεί στην Επίσημη Εφημερίδα).(3) ΕΕ C 14 της 16.1.2001, σ. 75.(4) Γνώμη που διατυπώθηκε στις 13 Οκτωβρίου 2000 (Δεν έχει ακόμα δημοσιευθεί στην Επίσημη Εφημερίδα).(5) ΕΕ C 30 της 28.1.1998, σ. 1.(6) ΕΕ L 72 της 21.3.2000, σ. 15.(7) ΕΕ L 52 της 25.2.2000, σ. 32.(8) Βλέπε σελίδα 27 της παρούσας Επίσημης Εφημερίδας.(9) ΕΕ L 277 της 28.10.1999, σ. 34.ΠΑΡΑΡΤΗΜΑΟΙ ΚΑΤΕΥΘΥΝΤΗΡΙΕΣ ΓΡΑΜΜΕΣ ΓΙΑ ΤΗΝ ΑΠΑΣΧΟΛΗΣΗ ΓΙΑ ΤΟ 2001Οριζόντιοι στόχοι - δημιουργία των προϋποθέσεων πλήρους απασχόλησης στην κοινωνία της γνώσηςΗ σταδιακή επίτευξη, κατά την τελευταία δεκαετία, ενός μακροοικονομικού πλαισίου για σταθερότητα και μεγέθυνση σε συνδυασμό με τις συνεχείς προσπάθειες για τη μεταρρύθμιση των αγορών εργασίας, κεφαλαίων αγαθών και υπηρεσιών, καθώς και οι ευνοϊκές προοπτικές για την παγκόσμια οικονομία, δημιούργησε μια ευνοϊκή οικονομική προοπτική για την Ευρωπαϊκή Ένωση που θα συντελέσει στην επίτευξη ορισμένων θεμελιωδών της στόχων. Η περαιτέρω πρόοδος, ωστόσο, δεν είναι αυτονόητη· απαιτεί ηγεσία, δέσμευση και συντονισμένη δράση.Για το λόγο αυτόν το Ευρωπαϊκό Συμβούλιο της Λισαβόνας έθεσε την πλήρη απασχόληση ως πρωταρχικό στόχο της κοινωνικής πολιτικής και της πολιτικής για την απασχόληση της Ευρωπαϊκής Ένωσης και δέσμευσε τα κράτη μέλη της Ένωσης να επιτύχουν το στρατηγικό στόχο να καταστεί η Ένωση η πιο ανταγωνιστική και δυναμική, βασισμένη στη γνώση οικονομία στον κόσμο και ικανή για βιώσιμη οικονομική μεγέθυνση με περισσότερες και καλύτερες θέσεις εργασίας και μεγαλύτερη κοινωνική συνοχή. Τούτο απαιτεί ταυτόχρονες προσπάθειες τόσο από την Κοινότητα όσο και από τα κράτη μέλη. Επίσης απαιτεί τη συνεχή εφαρμογή ενός συνδυασμού αποτελεσματικής, ισορροπημένης και αλληλοϋποστηριζόμενης πολιτικής, βασιζόμενης στη μακροοικονομική πολιτική, σε διαρθρωτικές μεταρρυθμίσεις για την προώθηση ευπροσάρμοστων και ευέλικτων αγορών εργασίας, στην καινοτομία και ανταγωνιστικότητα και στο ενεργητικό κράτος προνοίας που προωθεί την ανάπτυξη, τη συμμετοχή, την ένταξη και την αλληλεγγύη των ανθρώπινων πόρων.Η προετοιμασία της μετάβασης στην οικονομία της γνώσης, η αξιοποίηση των πλεονεκτημάτων των τεχνολογιών πληροφόρησης και επικοινωνίας, ο εκσυγχρονισμός του ευρωπαϊκού κοινωνικού μοντέλου μέσω της επένδυσης στο ανθρώπινο δυναμικό και της καταπολέμησης του κοινωνικού αποκλεισμού και της προώθησης των ίσων ευκαιριών αποτελούν θεμελιώδεις προκλήσεις για τη διαδικασία του Λουξεμβούργου. Για να επιτευχθεί ο στόχος της πλήρους απασχόλησης που καθορίστηκε στη Λισσαβώνα, τα κράτη μέλη πρέπει να εντάξουν τα μέτρα τους για την υλοποίηση των κατευθυντήριων γραμμών στο πλαίσιο των τεσσάρων αξόνων σε μια συνεκτική γενική στρατηγική με τους ακόλουθους οριζόντιους στόχους:Α. Βελτίωση των ευκαιριών απασχόλησης και παροχή κατάλληλων κινήτρων προς πάντα διατιθέμενο να αναλάβει μια αμειβόμενη απασχόληση με στόχο την πλήρη απασχόληση, αναγνωρίζοντας ότι το σημείο αφετηρίας διαφέρει ανάλογα με τα κράτη μέλη και ότι η πλήρης απασχόληση αποτελεί στόχο της συνολικής εθνικής οικονομικής πολιτικής. Προς τούτο, τα κράτη μέλη θα πρέπει να μελετήσουν τον καθορισμό εθνικών στόχων για την αύξηση της απασχόλησης, έτσι ώστε να συμβάλλουν στην επίτευξη των γενικών ευρωπαϊκών στόχων, πράγμα που σημαίνει την επίτευξη γενικού ποσοστού απασχόλησης ύψους 70 % και ποσοστού απασχόλησης άνω του 60 % για τις γυναίκες έως το 2010. Κατά την επιδίωξη αυτών των στόχων, θα πρέπει να λαμβάνεται επίσης υπόψη ο στόχος για την αύξηση της ποιότητας των θέσεων εργασίας.Β. Τα κράτη μέλη πρέπει να αναπτύξουν περιεκτικές και συνεκτικές στρατηγικές για τη διά βίου μάθηση έτσι ώστε να βοηθούν τους ανθρώπους στην απόκτηση και ενημέρωση των δεξιοτήτων που χρειάζονται για την αντιμετώπιση των οικονομικών και κοινωνικών αλλαγών σε όλη τους τη ζωή. Οι στρατηγικές θα πρέπει ιδιαιτέρως να καλύψουν την ανάπτυξη συστημάτων αρχικής, δευτεροβάθμιας και τριτοβάθμιας εκπαίδευσης και επαγγελματικής κατάρτισης για τους νέους και ενηλίκους έτσι ώστε να βελτιωθεί η απασχολησιμότητα, η προσαρμοστικότητα και οι δεξιότητές τους, καθώς και η συμμετοχή τους στην κοινωνία της γνώσης. Οι στρατηγικές θα πρέπει να συνδέουν την κοινή ευθύνη των δημοσίων αρχών, των επιχειρήσεων, των κοινωνικών εταίρων και των ατόμων με την αντίστοιχη συνεισφορά της κοινωνίας των πολιτών για να συμβάλλουν στην υλοποίηση της κοινωνίας της γνώσης. Στο πλαίσιο αυτό, οι κοινωνικοί εταίροι θα πρέπει να διαπραγματευτούν και να συμφωνήσουν μέτρα για τη βελτίωση της περαιτέρω εκπαίδευσης και της κατάρτισης των ενηλίκων, ώστε να ενισχυθεί η προσαρμοστικότητα των εργαζομένων και η ανταγωνιστικότητα των επιχειρήσεων. Προς το σκοπό αυτόν, τα κράτη μέλη θα πρέπει να καθορίσουν εθνικούς στόχους για την αύξηση των επενδύσεων στους ανθρώπινους πόρους καθώς και για τη συμμετοχή στην περαιτέρω εκπαίδευση και κατάρτιση (τυπική ή άτυπη) και να παρακολουθούν τακτικά την πρόοδο προς επίτευξη των στόχων αυτών.Γ. Τα κράτη μέλη πρέπει να αναπτύξουν μια πλήρη εταιρική σχέση με τους κοινωνικούς εταίρους για την εφαρμογή, την παρακολούθηση και τη συνέχεια της στρατηγικής για την απασχόληση. Οι κοινωνικοί εταίροι καλούνται σε όλα τα επίπεδα να επιταχύνουν τις ενέργειές τους για την υποστήριξη της διαδικασίας του Λουξεμβούργου. Εντός του γενικού πλαισίου και των στόχων που καθορίζονται από τις κατευθυντήριες γραμμές, οι κοινωνικοί εταίροι καλούνται να αναπτύξουν, σύμφωνα με τις εθνικές τους παραδόσεις και πρακτικές, τις δικές τους διαδικασίες υλοποίησης των κατευθυντήριων γραμμών για τις οποίες φέρουν την κύρια ευθύνη, να εντοπίσουν τα θέματα που θα αποτελέσουν τη βάση των διαπραγματεύσεων και να υποβάλλουν τακτικές εκθέσεις προόδου στο πλαίσιο των εθνικών σχεδίων δράσης εφόσον αυτό είναι επιθυμητό, καθώς και τον αντίκτυπο των ενεργειών τους στη λειτουργία της αγοράς απασχόλησης και εργασίας. Οι κοινωνικοί εταίροι σε ευρωπαϊκό επίπεδο καλούνται να καθορίσουν τη δική τους συμβολή και να παρακολουθούν, να ενθαρρύνουν και να υποστηρίζουν τις προσπάθειες σε εθνικό επίπεδο.Δ. Κατά τη μετατροπή των κατευθυντήριων γραμμών για την απασχόληση σε εθνικές πολιτικές, τα κράτη μέλη οφείλουν να δίδουν προσοχή στους τέσσερις άξονες και στους οριζόντιους στόχους καθορίζοντας τις προτεραιότητες τους με ισορροπημένο τρόπο, έτσι ώστε να σέβονται τον ολοκληρωμένο χαρακτήρα και την ισοτιμία των κατευθυντήριων γραμμών. Με τα Εθνικά Σχέδια Δράσης θα αναπτυχθεί η στρατηγική για την απασχόληση (βασισμένη σε μια ολοκληρωμένη προσέγγιση για την ισότητα των φύλων) που θα περιλαμβάνει τον εντοπισμό συνδυασμένης πολιτικής με βάση τους τέσσερις άξονες και τους οριζόντιους στόχους, η οποία θα πρέπει να διευκρινίζει πως διαρθρώνονται οι πολιτικές πρωτοβουλίες στο πλαίσιο των διαφόρων κατευθυντήριων γραμμών για να επιτευχθούν οι μακροπρόθεσμοι στόχοι. Κατά την υλοποίηση της στρατηγικής, οι πολιτικές και οι στόχοι θα διαφοροποιούνται, ανάλογα με την περιφερειακή διάσταση και τις περιφερειακές διαφορές, ενώ παράλληλα θα είναι απολύτως σεβαστή η επίτευξη των εθνικών στόχων και η αρχή της ίσης μεταχείρισης. Επίσης, χωρίς να θίγεται το γενικό πλαίσιο, θα ήταν σκόπιμο να επικεντρώνουν τα κράτη μέλη, ιδιαίτερα, την προσοχή τους σε ορισμένες διαστάσεις της στρατηγικής προκειμένου να ανταποκρίνονται στις ειδικότερες ανάγκες των οικείων αγορών εργασίας.Ε. Τα κράτη μέλη και η Επιτροπή θα πρέπει να υποστηρίζουν την ανάπτυξη κοινών δεικτών έτσι ώστε να αξιολογείται δεόντως η πρόοδος σε όλους τους άξονες και ενισχύεται ο καθορισμός συγκριτικών στοιχείων και ο εντοπισμός των ορθών πρακτικών. Οι κοινωνικοί εταίροι καλούνται να αναπτύξουν κατάλληλους δείκτες και συγκριτικά στοιχεία και βοηθητικές βάσεις στατιστικών δεδομένων για να μετράται η πρόοδος των ενεργειών για τι οποίες είναι υπεύθυνοι.I. ΒΕΛΤΙΩΣΗ ΤΗΣ ΑΠΑΣΧΟΛΗΣΙΜΟΤΗΤΑΣΑντιμετώπιση της ανεργίας των νέων και πρόληψη της μακροχρόνιας ανεργίαςΠροκειμένου να μεταβληθεί η τάση που χαρακτηρίζει την ανεργία των νέων και τη μακροχρόνια ανεργία, τα κράτη μέλη θα εντείνουν τις προσπάθειες ανάπτυξης προληπτικών στρατηγικών και στρατηγικών με άξονα την απασχολησιμότητα, στηριζόμενα στον έγκαιρο προσδιορισμό των ατομικών αναγκών. Εντός διαστήματος που θα προσδιοριστεί από κάθε κράτος μέλος, το οποίο δεν μπορεί να υπερβαίνει τα δύο έτη, αλλά, με την επιφύλαξη της αναθεώρησης των κατευθυντήριων γραμμών που θα πραγματοποιηθεί σε δύο χρόνια, θα μπορεί να είναι μεγαλύτερο στα κράτη μέλη με ιδιαίτερα υψηλή ανεργία, τα κράτη μέλη θα εξασφαλίσουν ότι:1. Προσφέρεται σε κάθε άνεργο η δυνατότητα νέας αρχής πριν τη λήξη έξι μηνών ανεργίας αν πρόκειται για νέους και δώδεκα μηνών ανεργίας αν πρόκειται για ενήλικες με τη μορφή κατάρτισης, επανεκπαίδευσης, εξάσκησης στην εργασία, θέσης εργασίας, ή άλλων μέτρων απασχόλησης στην οποία γενικότερα συμπεριλαμβάνονται συνοδευτικά ατομικά μέτρα επαγγελματικού προσανατολισμού και συμβουλευτικά μέτρα για την αποτελεσματική ένταξη στην αγορά εργασίας.Αυτά τα προληπτικά μέτρα για την απασχόληση θα πρέπει να συνδυάζονται με μέτρα για τη μείωση του αριθμού των μακροχρόνια ανέργων προωθώντας την επανένταξή τους στην εργασία.Στο πλαίσιο αυτό, τα κράτη μέλη θα πρέπει να επιδιώξουν τον εκσυγχρονισμό των δημοσίων υπηρεσιών απασχόλησης, παρακολουθώντας την πρόοδο, θέτοντας σαφείς προθεσμίες και μεριμνώντας για την κατάλληλη επανεκπαίδευση του προσωπικού τους. Τα κράτη μέλη θα πρέπει να ενθαρρύνουν τη συνεργασία με άλλους φορείς παροχής υπηρεσιών έτσι ώστε η στρατηγική για την πρόληψη και την ενεργοποίηση να γίνει αποτελεσματικότερη.Μια πιο φιλική προσέγγιση στην απασχόληση: συστήματα παροχών, φόρων και κατάρτισηςΤα συστήματα παροχών, φόρων και κατάρτισης -όπου ενδείκνυται- πρέπει να αναθεωρηθούν και να προσαρμοστούν για να υποστηρίζουν ενεργά την απασχολησιμότητα των ανέργων. Επιπλέον, θα πρέπει να υπάρχει η δέουσα αλληλεπίδραση μεταξύ των συστημάτων για να ενθαρρυνθεί η επιστροφή στην αγορά εργασίας των μη απασχολούμενων ατόμων που επιθυμούν και μπορούν να εργασθούν. Ιδιαίτερη προσοχή πρέπει να δίδεται στα κίνητρα για ανέργους ή μη απασχολούμενους ώστε να αναζητήσουν και να αναλάβουν μια εργασία, καθώς και στα μέτρα για την αναβάθμιση των ικανοτήτων τους και για τη βελτίωση των ευκαιριών εξεύρεσης εργασίας, ιδίως για αυτούς που αντιμετωπίζουν μεγαλύτερες δυσκολίες.2. Κάθε κράτος μέλος:- αναθεωρεί και, όπου ενδείκνυται, μεταρρυθμίζει το σύστημα παροχών και φόρων για να μειώσει τις "παγίδες της φτώχειας" και να δημιουργεί κίνητρα για ανέργους και μη απασχολούμενους έτσι ώστε να αναζητήσουν και να αναλάβουν εργασία, ή λαμβάνει μέτρα για να ενισχύσει την απασχολησιμότητά τους ή για να ενθαρρύνει τους εργοδότες να δημιουργήσουν νέες θέσεις εργασίας,- επιδιώκει να αυξήσει σημαντικά την αναλογία των άνεργων και των μη απασχολούμενων που επωφελούνται από ενεργά μέτρα για να βελτιώσουν την απασχολησιμότητά τους με στόχο την αποτελεσματική τους ένταξη στην αγορά εργασίας και βελτιώνει τα αποτελέσματα, την απόδοση και τη σχέση αποτελεσματικότητας-κόστους των μέτρων αυτών,- προωθεί μέτρα για τους ανέργους και τους μη απασχολούμενους με στόχο να αποκτήσουν ή να αναβαθμίσουν τις δεξιότητές τους, συμπεριλαμβανομένων και των γνώσεών τους στην τεχνολογία πληροφοριών και επικοινωνίας, διευκολύνοντας έτσι την πρόσβασή τους στην αγορά εργασίας και μειώνοντας τις ελλείψεις στα επαγγελματικά προσόντα τους. Προς το σκοπό αυτό, κάθε κράτος μέλος πρέπει να καθορίσει ένα στόχο για ενεργά μέτρα εκπαίδευσης, κατάρτισης ή παρόμοια μέτρα που θα απευθύνονται στους ανέργους, με στόχο τη βαθμιαία επίτευξη του μέσου όρου των τριών πιο προηγμένων κρατών μελών και τουλάχιστον του 20 %.Ανάπτυξη μιας πολιτικής για την παράταση του επαγγελματικού βίουΑπαιτούνται ριζικές αλλαγές στην κοινωνική στάση που επικρατεί απέναντι σε εργαζόμενους μεγαλύτερης ηλικίας, καθώς και η αναθεώρηση των συστημάτων φόρων-παροχών για να επιτευχθεί η πλήρης απασχόληση, να εξασφαλιστεί ότι τα συστήματα κοινωνικής ασφάλισης θα είναι δίκαια και βιώσιμα σε μακροπρόθεσμη βάση και να γίνει η καλύτερη δυνατή χρήση της πείρας των εργαζομένων αυτών.3. Τα κράτη μέλη, εφόσον ενδείκνυται από κοινού με τους κοινωνικούς εταίρους, αναπτύσσουν συνεπώς πολιτικές για την παράταση του επαγγελματικού βίου με στόχο τη βελτίωση της ικανότητας των εργαζομένων μεγαλύτερης ηλικίας και την παροχή κινήτρων σε αυτούς ώστε να παραμείνουν εργαζόμενοι όσο το δυνατόν περισσότερο, ιδίως με:- τη λήψη θετικών μέτρων για τη διατήρηση της ικανότητας εργασίας και των δεξιοτήτων των ηλικιωμένων εργαζομένων, ιδίως σε μια αγορά εργασίας βασισμένη στη γνώση, μέσω μιας επαρκούς πρόσβασης στην εκπαίδευση και κατάρτιση, την εισαγωγή ευέλικτων ρυθμίσεων εργασίας, συμπεριλαμβανόμενης, π.χ. και της εργασίας με μερική απασχόληση, εφόσον αποτελεί επιλογή των εργαζομένων και την ευαισθητοποίηση των εργοδοτών απέναντι στο δυναμικό που αποτελούν οι εργαζόμενοι μεγαλύτερης ηλικίας,- την αναθεώρηση των συστημάτων φόρων και παροχών προκειμένου να μειωθούν τα αντικίνητρα και να καταστεί ελκυστικότερο για εργαζόμενους μεγαλύτερης ηλικίας να συνεχίσουν να εργάζονται.Ανάπτυξη δεξιοτήτων για τη νέα αγορά εργασίας στο πλαίσιο της δια βίου μάθησηςΑποτελεσματικά και λειτουργικά συστήματα εκπαίδευσης και κατάρτισης ανταποκρινόμενα στις ανάγκες της αγοράς εργασίας είναι σημαντικά για την ανάπτυξη της οικονομίας της γνώσης και τη βελτίωση του επιπέδου και της ποιότητας της απασχόλησης. Είναι επίσης σημαντικά για την παροχή της δια βίου μάθησης, για τη ομαλή μετάβαση από το σχολείο στην εργασία, αποτελούν τα θεμέλια για παραγωγικό ανθρώπινο δυναμικό με βασικές και ειδικές δεξιότητες και επιτρέπουν τη θετική προσαρμογή στις κοινωνικές και οικονομικές αλλαγές. Η δημιουργία ενός απασχολήσιμου εργατικού δυναμικού απαιτεί την παροχή στους ανθρώπους της ικανότητας πρόσβασης και αξιοποίησης των πλεονεκτημάτων που προσφέρει η κοινωνία της γνώσης, τη συμπλήρωση των κενών στις δεξιότητες και την πρόληψη της υποβάθμισης των δεξιοτήτων από την ανεργία, την αποχή και τον ισόβιο αποκλεισμό.4. Τα κράτη μέλη καλούνται συνεπώς να βελτιώσουν την ποιότητα των συστημάτων τους εκπαίδευσης και επαγγελματικής κατάρτισης, καθώς και τα αντίστοιχα αναλυτικά προγράμματα και την παροχή κατάλληλης καθοδήγησης στα πλαίσια τόσο της αρχικής επαγγελματικής κατάρτισης όσο και της δια βίου μάθησης, να εκσυγχρονίσουν και να καταστήσουν αποτελεσματικότερα τα συστήματα μαθητείας και ενδοϋπηρεσιακής κατάρτισης, και να προωθήσουν την ανάπτυξη των πολυκλαδικών τοπικών κέντρων μάθησης ώστε:- να εφοδιάσουν τους νέους με τις βασικές δεξιότητες, που απαιτούνται στην αγορά εργασίας και χρειάζονται στη διά βίου μάθηση,- να μειώσουν τον αναλφαβητισμό των νέων και των ενηλίκων και να μειώσουν σημαντικά τον αριθμό των νέων που διακόπτουν πρόωρα τη φοίτηση. Ιδιαίτερη προσοχή θα πρέπει επίσης να δίδεται στους νέους με δυσκολίες μάθησης και με εκπαιδευτικά προβλήματα. Τα κράτη μέλη αναπτύσσουν στο πλαίσιο αυτό μέτρα με στόχο να μειωθεί κατά το ήμισυ έως το 2010 ο αριθμός των νέων ηλικίας 18 έως 24 ετών με χαμηλότερη δευτεροβάθμια εκπαίδευση που δεν φοιτούν στην ανώτερη εκπαίδευση και επαγγελματική κατάρτιση,- να διευκολύνουν την πρόσβαση των ενηλίκων, συμπεριλαμβανομένων και αυτών με άτυπες συμβάσεις, στη δια βίου μάθηση, έτσι ώστε να αυξηθεί το ποσοστό συμμετοχής του ενεργού ενήλικου πληθυσμού (25-64 ετών) στην εκπαίδευση και την επαγγελματική κατάρτιση. Τα κράτη μέλη θα πρέπει να καθορίσουν σχετικούς στόχους.Για να διευκολυνθεί η κινητικότητα και να ενθαρρυνθεί η δια βίου μάθηση, τα κράτη μέλη θα πρέπει να βελτιώσουν την αναγνώριση των τίτλων, τις γνώσεις που αποκτήθηκαν και τις δεξιότητες.5. Τα κράτη μέλη επιδιώκουν την ανάπτυξη της ηλεκτρονικής μάθησης (e-learning) για όλους τους πολίτες. Ιδίως τα κράτη μέλη εξασφαλίζουν την πρόσβαση όλων των σχολείων στο διαδίκτυο και στα πολυμέσα έως το τέλος του 2001 και την κατάρτιση όλων των δασκάλων που απαιτούνται στη χρήση αυτών των τεχνολογιών έως το τέλος του 2002 για αποκτήσουν όλοι οι μαθητές ευρείες ψηφιακές γνώσεις.Ενεργητικές πολιτικές για να μπορέσουν οι υπηρεσίες απασχόλησης να αντιμετωπίσουν την προσφορά εργασίας και για την πρόληψη και καταπολέμηση των εμφανιζόμενων "στενωπών".Σε όλα τα κράτη μέλη η ανεργία και ο αποκλεισμός από την αγορά εργασίας συνυπάρχουν με την έλλειψη εργατικού δυναμικού σε ορισμένους τομείς, επαγγέλματα και περιφέρειες. Με τη βελτίωση της απασχόλησης και την επιτάχυνση της τεχνολογικής αλλαγής αυξάνονται οι ελλείψεις αυτές. Η ανεπάρκεια των ενεργητικών πολιτικών για την πρόληψη και την καταπολέμηση των ελλείψεων εργατικού δυναμικού βλάπτει την ανταγωνιστικότητα, αυξάνει τον πληθωρισμό και διατηρεί τη διαρθρωτική ανεργία σε υψηλά επίπεδα.6. Τα κράτη μέλη μαζί με τους κοινωνικούς εταίρους, όπου ενδείκνυται, εντείνουν τις προσπάθειές τους για τον εντοπισμό και την πρόληψη των ελλείψεων, ιδίως με:- την ανάπτυξη των ικανοτήτων των υπηρεσιών απασχόλησης να αντιμετωπίσουν την προσφορά εργασίας,- την ανάπτυξη πολιτικών για την πρόληψη των ελλείψεων δεξιοτήτων,- την προώθηση της γεωγραφικής και της επαγγελματικής κινητικότητας,- τη βελτίωση της λειτουργίας των αγορών εργασίας με τη βελτίωση των βάσεων δεδομένων για τις θέσεις εργασίας και τις ευκαιρίες μάθησης, οι οποίες θα διασυνδέονται σε ευρωπαϊκό επίπεδο, με τη χρήση των σύγχρονων τεχνολογιών πληροφόρησης και με την πείρα σε ευρωπαϊκό επίπεδο.Καταπολέμηση των διακρίσεων και προώθηση της κοινωνικής ένταξης με την πρόσβαση στην απασχόλησηΠολλές ομάδες και άτομα αντιμετωπίζουν ιδιαίτερες δυσκολίες στην απόκτηση κατάλληλων δεξιοτήτων και στην πρόσβαση και παραμονή τους στην αγορά εργασίας. Έτσι ενδέχεται να αυξάνεται ο κίνδυνος αποκλεισμού. Χρειάζεται μια συνεκτική σειρά μέτρων με στόχο την προώθηση της επαγγελματικής ένταξης μέσω της υποστήριξης της ένταξης των μειονεκτούντων ομάδων και ατόμων και με την καταπολέμηση των διακρίσεων κατά την πρόσβαση στην αγορά εργασίας.7. Κάθε κράτος μέλος:- εντοπίζει και καταπολεμά όλες τις μορφές διακρίσεων κατά την πρόσβαση στην αγορά εργασίας καθώς και στην εκπαίδευση και στην επαγγελματική κατάρτιση,- δημιουργεί διόδους με αποτελεσματικά προληπτικά μέτρα και μέτρα ενεργού πολιτικής, μέτρα για την προώθηση της ένταξης στην αγορά εργασίας των ατόμων και ομάδων που βρίσκονται σε επισφαλή και μειονεκτική θέση, έτσι ώστε να αποφευχθεί η περιθωριοποίηση, το φαινόμενο των "φτωχών εργαζόμενων" και ο αποκλεισμός,- εφαρμόζει τα δέοντα μέτρα για την αντιμετώπιση των προβλημάτων των ατόμων με ειδικές ανάγκες, των εθνικών μειονοτήτων και των διακινουμένων εργαζομένων όσον αφορά την ένταξή τους στην αγορά εργασίας και θέτει ενδεχόμενους εθνικούς στόχους.II. ΑΝΑΠΤΥΞΗ ΤΟΥ ΕΠΙΧΕΙΡΗΜΑΤΙΚΟΥ ΠΝΕΥΜΑΤΟΣ ΚΑΙ ΔΗΜΙΟΥΡΓΙΑ ΘΕΣΕΩΝ ΕΡΓΑΣΙΑΣΔιευκόλυνση της σύστασης και της διαχείρισης επιχειρήσεωνΗ σύσταση νέων επιχειρήσεων γενικά και η συμβολή στην αύξηση του αριθμού μικρομεσαίων επιχειρήσεων (ΜΜΕ) ειδικότερα, είναι σημαντική για τη δημιουργία θέσεων εργασίας και για την επέκταση των ευκαιριών κατάρτισης για τους νέους. Αυτή η διαδικασία πρέπει να προωθηθεί με την ενθάρρυνση της επιχειρηματικότητας τόσο σε όλη την κοινωνία όσο και στα εκπαιδευτικά αναλυτικά προγράμματα, με την παροχή σαφών, σταθερών και προβλέψιμων κανόνων και κανονισμών οι οποίοι θα βελτιώσουν τις συνθήκες για την ανάπτυξη των αγορών επιχειρηματικού κεφαλαίου και για την πρόσβαση σε αυτές τις αγορές. Τα κράτη μέλη θα πρέπει επίσης να μειώσουν και να απλοποιήσουν τις διοικητικές και φορολογικές επιβαρύνσεις των ΜΜΕ. Αυτές οι πολιτικές καταπολεμούν την αδήλωτη εργασία.8. Τα κράτη μέλη θα φροντίσουν ιδιαίτερα να μειωθούν σημαντικά τα γενικά έξοδα και οι διοικητικές επιβαρύνσεις για τις επιχειρήσεις, ειδικότερα κατά την ίδρυση μιας επιχείρησης και κατά την πρόσληψη πρόσθετων εργαζομένων. Επίσης, τα κράτη μέλη όταν συντάσσουν νέους κανονισμούς, θα πρέπει να αξιολογούν τον ενδεχόμενο αντίκτυπό τους στις διοικητικές αυτές επιβαρύνσεις και στα γενικά έξοδα.9. Τα κράτη μέλη ενθαρρύνουν την ανάληψη επιχειρηματικών δραστηριοτήτων:- εξετάζοντας, με στόχο τη μείωσή τους, τυχόν εμπόδια, ειδικά στα συστήματα φόρων και κοινωνικής ασφάλισης, σε σχέση με τη μετάβαση στην αυτοαπασχόληση και την ίδρυση μικρών επιχειρήσεων,- προωθώντας την εκπαίδευση για την επιχειρηματικότητα και την αυτοαπασχόληση, συγκεκριμένες βοηθητικές υπηρεσίες καθώς και την κατάρτιση για επιχειρηματίες και για υποψηφίους επιχειρηματίες,- καταπολεμώντας την αδήλωτη εργασία και ενθαρρύνοντας τη μετατροπή της εργασίας αυτής σε κανονική απασχόληση, κάνοντας χρήση όλων των δυνατών μέσων δράσης, όπως κανονιστικά μέτρα, κίνητρα και μεταρρύθμιση του συστήματος φόρων και παροχών σε συνεργασία με τους κοινωνικούς εταίρους.Νέες ευκαιρίες απασχόλησης στην κοινωνία που βασίζεται στη γνώση και στις υπηρεσίεςΕάν η Ευρωπαϊκή Ένωση επιθυμεί να αντιμετωπίσει αποτελεσματικά την πρόκληση της απασχόλησης, πρέπει να εκμεταλλευτεί αποτελεσματικά όλες τις πιθανές πηγές θέσεων εργασίας και τις νέες τεχνολογίες. Οι καινοτόμες επιχειρήσεις πρέπει να υποστηριχθούν επειδή μπορούν να συμβάλλουν σημαντικά στην κινητοποίηση του δυναμικού που ενέχει η κοινωνία της γνώσης για τη δημιουργία θέσεων εργασίας. Ιδιαίτερα, στον τομέα υπηρεσιών υπάρχει σημαντικό δυναμικό. Για τον σκοπό αυτό:10. Τα κράτη μέλη θα άρουν τους φραγμούς στον τομέα παροχής υπηρεσιών και θα αναπτύξουν τις συνθήκες πλαίσιο για την πλήρη αξιοποίηση του δυνατοτήτων απασχόλησης στο σύνολο του τομέα για τη δημιουργία περισσότερων και καλύτερων θέσεων εργασίας. Ειδικότερα, θα πρέπει να αξιοποιηθούν οι δυνατότητες απασχόλησης της κοινωνίας της γνώσης και του τομέα προστασίας του περιβάλλοντος.Τοπική και περιφερειακή δράση για την απασχόλησηΌλοι οι συντελεστές σε περιφερειακό και τοπικό επίπεδο, συμπεριλαμβανομένων και των κοινωνικών εταίρων, πρέπει να κινητοποιηθούν για την υλοποίηση της ευρωπαϊκής στρατηγικής για την απασχόληση με τον εντοπισμό των δυνατοτήτων απασχόλησης σε τοπικό επίπεδο και την ενίσχυση της συνεργασίας προς τον σκοπό αυτό.11. Τα κράτη μέλη:- λαμβάνουν υπόψη, εφόσον ενδείκνυται, στη γενική πολιτική τους για την απασχόληση, την παράμετρο της περιφερειακής ανάπτυξης,- ενθαρρύνουν τις τοπικές και περιφερειακές αρχές στην ανάπτυξη στρατηγικών για την απασχόληση έτσι ώστε να επιτευχθεί η πλήρης αξιοποίηση των δυνατοτήτων για δημιουργία θέσεων απασχόλησης σε τοπικό επίπεδο, και προωθούν, προς τον σκοπό αυτόν, εταιρικές σχέσεις με όλους τους ενδιαφερόμενους φορείς καθώς και με τους εκπροσώπους της πολιτικής κοινωνίας,- προωθούν μέτρα για τη βελτίωση της ανταγωνιστικής ανάπτυξης και της ικανότητας της κοινωνικής οικονομίας για τη δημιουργία θέσεων εργασίας, ειδικότερα την παροχή αγαθών και υπηρεσιών σχετιζομένων με τις ανάγκες που δεν έχουν ικανοποιηθεί ακόμη από την αγορά και εξετάζουν τα τυχόν εμπόδια που αντιμετωπίζουν τα μέτρα αυτά με στόχο τη μείωσή τους,- ενισχύουν συνολικά το ρόλο των δημοσίων υπηρεσιών απασχόλησης για τον εντοπισμό τοπικών ευκαιριών απασχόλησης και τη βελτίωση της λειτουργίας των τοπικών αγορών εργασίας.Φορολογικές μεταρρυθμίσεις για την απασχόληση και την κατάρτισηΕίναι σημαντικό να πραγματοποιηθεί ενδελεχής εξέταση του αντίκτυπου των φορολογικών επιβαρύνσεων και να καταστούν τα φορολογικά συστήματα πιο φιλικά προς την απασχόληση αντιστρέφοντας τη μακροχρόνια τάση προς υψηλότερους φόρους και υψηλότερο κόστος εργασίας. Στις φορολογικές μεταρρυθμίσεις πρέπει επίσης να ληφθεί υπόψη η ανάγκη να αυξήσουν οι επιχειρήσεις, οι δημόσιες αρχές και τα ίδια τα άτομα τις επενδύσεις στο ανθρώπινο δυναμικό ενόψει του μακροπρόθεσμου αντίκτυπου στην απασχόληση και στην ανταγωνιστικότητα.12. Κάθε κράτος μέλος:- καθορίζει στόχο, αν χρειάζεται και λαμβάνοντας υπόψη το σημερινό του επίπεδο, για τη σταδιακή μείωση των γενικών φορολογικών επιβαρύνσεων και, όπου χρειάζεται, καθορίζει στόχο για τη σταδιακή μείωση της φορολογικής πίεσης στο έμμεσο και άμεσο κόστος εργασίας, ιδίως για τους ανειδίκευτους και χαμηλόμισθους εργαζόμενους. Αυτές οι μεταρρυθμίσεις δεν θα πρέπει να θέτουν σε κίνδυνο την εξυγίανση των δημοσίων οικονομικών ή τη μακροπρόθεσμη βιωσιμότητα των συστημάτων κοινωνικής προστασίας,- παρέχει κίνητρα και άρει τα φορολογικά εμπόδια για την επένδυση στο ανθρώπινο δυναμικό,- εξετάζει κατά πόσο είναι επιθυμητή η χρήση εναλλακτικών πηγών φορολογικού εισοδήματος, π.χ. ενέργεια και ρυπογόνες εκπομπές, λαμβάνοντας υπόψη τις τρέχουσες τάσεις της αγοράς, ιδιαίτερα του πετρελαίου.III. ΕΝΘΑΡΡΥΝΣΗ ΤΗΣ ΠΡΟΣΑΡΜΟΣΤΙΚΟΤΗΤΑΣ ΤΩΝ ΕΠΙΧΕΙΡΗΣΕΩΝ ΚΑΙ ΤΩΝ ΕΡΓΑΖΟΜΕΝΩΝ ΤΟΥΣΟι ευκαιρίες που προσφέρει η οικονομία της γνώσης και η προοπτική για ένα βελτιωμένο επίπεδο και ποιότητα απασχόλησης απαιτούν συνεπή προσαρμογή της οργάνωσης εργασίας και συμβολή στην υλοποίηση στρατηγικών διά βίου μάθησης από όλους τους συντελεστές, συμπεριλαμβανομένων και των επιχειρήσεων, για να ικανοποιηθούν οι ανάγκες των εργαζόμενων και των εργοδοτών.Εκσυγχρονισμός της οργάνωσης της εργασίαςΓια την προώθηση της οργάνωσης της εργασίας και των μορφών εργασίας, θα πρέπει να αναπτυχθούν ισχυρές εταιρικές σχέσεις σε όλα τα κατάλληλα επίπεδα (ευρωπαϊκό, εθνικό, κλαδικό, τοπικό και επιχειρησιακό επίπεδο).13. Οι κοινωνικοί εταίροι καλούνται:- να διαπραγματευτούν και να εφαρμόσουν συμφωνίες σε όλα τα κατάλληλα επίπεδα για τον εκσυγχρονισμό της οργάνωσης της εργασίας, συμπεριλαμβανομένων και των ευέλικτων ρυθμίσεων εργασίας με στόχο να καταστούν οι επιχειρήσεις παραγωγικές και ανταγωνιστικές, να επιτευχθεί η απαιτούμενη ισορροπία μεταξύ ευελιξίας και ασφάλειας και να αυξηθεί η ποιότητα των θέσεων εργασίας. Τα θέματα που πρέπει να καλυφθούν μπορούν, παραδείγματος χάριν, να συμπεριλαμβάνουν την εισαγωγή των νέων τεχνολογιών, νέες μορφές εργασίας και θέματα ωραρίου εργασίας, όπως είναι η μέτρηση του ωραρίου εργασίας σε ετήσια βάση, η μείωση των ωρών εργασίας, η μείωση των υπερωριών, η ανάπτυξη της μερικής απασχόλησης και η πρόσβαση στη διακοπή της σταδιοδρομίας και συναφή θέματα ασφάλειας στην εργασία, και- στο πλαίσιο της διαδικασίας του Λουξεμβούργου, να υποβάλλουν ετησίως έκθεση σχετικά με τις πτυχές εκσυγχρονισμού της οργάνωσης της εργασίας που καλύπτονται από τις διαπραγματεύσεις καθώς και σχετικά με την πρόοδο εφαρμογής τους καθώς και τον αντίκτυπο τους στην απασχόληση και στη λειτουργία της αγοράς εργασίας.14. Τα κράτη μέλη μαζί με τους κοινωνικούς εταίρους, όπου ενδείκνυται, ή βασιζόμενα σε συμφωνίες με τους κοινωνικούς εταίρους,- αναθεωρούν το υφιστάμενο κανονιστικό πλαίσιο και εξετάζουν τις προτάσεις για νέες διατάξεις και κίνητρα για να συμβάλουν στη μείωση των φραγμών για την απασχόληση, να διευκολυνθεί η εισαγωγή σύγχρονης οργάνωσης εργασίας και να βοηθηθεί η αγορά εργασίας να προσαρμοστεί στις διαρθρωτικές αλλαγές της οικονομίας,- ταυτόχρονα, επειδή οι μορφές απασχόλησης καθίστανται συνεχώς πιο διαφορετικές, εξετάζουν τη δυνατότητα ενσωμάτωσης στην εθνική νομοθεσία πιο ευέλικτων μορφών συμβάσεων και εξασφαλίζουν ότι στους εργαζόμενους βάσει νέων ευέλικτων συμβάσεων παρέχεται επαρκής ασφάλεια και μεγαλύτερη επαγγελματική αναγνώριση, ανάλογα με τις ανάγκες της επιχείρησης και τις φιλοδοξίες τους,- επιδιώκουν μια καλύτερη εφαρμογή της υφιστάμενης νομοθεσίας για την υγεία και την ασφάλεια στο επίπεδο του χώρου εργασίας, επιταχύνοντας και ενισχύοντας την τήρηση των νομοθετικών διατάξεων, παρέχοντας καθοδήγηση στις επιχειρήσεις, ιδίως στις ΜΜΕ, ώστε να συμμορφώνονται με την υφιστάμενη νομοθεσία, βελτιώνοντας την κατάρτιση σχετικά με την υγεία και ασφάλεια στο χώρο εργασίας και προωθώντας τη θέσπιση μέτρων για τη μείωση των επαγγελματικών ατυχημάτων και ασθενειών σε παραδοσιακούς τομείς υψηλού κινδύνου·Υποστήριξη της προσαρμοστικότητας των επιχειρήσεων ως συστατικό της δια βίου μάθησηςΓια την ανανέωση των δεξιοτήτων εντός των επιχειρήσεων ως παράγοντος της δια βίου μάθησης:15. Οι κοινωνικοί εταίροι καλούνται, σε όλα τα σχετικά επίπεδα, να συνάπτουν τις δέουσες συμφωνίες, για τη δια βίου μάθηση ώστε να διευκολύνεται η προσαρμοστικότητα και η καινοτομία, ιδιαίτερα στο πεδίο των τεχνολογιών της πληροφόρησης και της επικοινωνίας. Στο πλαίσιο αυτό, θα πρέπει να δημιουργηθούν οι κατάλληλες συνθήκες για την παροχή της δυνατότητας σε κάθε εργαζόμενο να αποκτήσει γνώσεις στον τομέα της κοινωνίας της πληροφορίας έως το 2003.IV. ΕΝΙΣΧΥΣΗ ΤΗΣ ΙΣΟΤΗΤΑΣ ΕΥΚΑΙΡΙΩΝ ΓΙΑ ΑΝΔΡΕΣ ΚΑΙ ΓΥΝΑΙΚΕΣΟλοκληρωμένη προσέγγιση για την ισότητα των φύλωνΓια να επιτευχθεί ο στόχος της ισότητας ευκαιριών και της αύξησης της απασχόλησης των γυναικών σύμφωνα με τα συμπεράσματα του Ευρωπαϊκού Συμβουλίου της Λισσαβώνας, θα πρέπει να ενισχυθούν οι πολιτικές των κρατών μελών για την ισότητα των φύλων και να εξεταστούν όλες οι προϋποθέσεις που επηρεάζουν την απόφαση των γυναικών να εργασθούν.Οι γυναίκες αντιμετωπίζουν ακόμη ιδιαίτερα προβλήματα στην πρόσβαση στην απασχόληση, στην σταδιοδρομία, στο συμβιβασμό της επαγγελματικής με την οικογενειακή ζωή. Συνεπώς είναι σημαντικό, μεταξύ άλλων:- να εξασφαλιστεί ότι οι ενεργητικές πολιτικές για την αγορά εργασίας θα τεθούν στη διάθεση των γυναικών ανάλογα με το ποσοστό τους στην ανεργία,- να δοθεί ιδιαίτερη προσοχή στον αντίκτυπο των συστημάτων φόρων/παροχών στο θέμα της ισότητας των φύλων. Όταν διαπιστώνεται ότι τα συστήματα φόρων/παροχών θίγουν τη συμμετοχή των γυναικών στο εργατικό δυναμικό, θα πρέπει να αναθεωρούνται,- να δοθεί ιδιαίτερη προσοχή στην εφαρμογή της αρχής της ίσης αμοιβής για την ίδια ή για ισάξια εργασία,- να δοθεί ιδιαίτερη προσοχή στα εμπόδια που αντιμετωπίζουν οι γυναίκες οι οποίες επιθυμούν να δημιουργήσουν νέα επιχείρηση ή να γίνουν αυτοαπασχολούμενες,- να εξασφαλιστεί ότι οι γυναίκες θα είναι σε θέση να επωφελούνται θετικά από τις ευέλικτες μορφές οργάνωσης της εργασίας, εκουσίως και χωρίς απώλειες στην ποιότητα της θέσης εργασίας,- να εξασφαλιστούν οι συνθήκες για τη διευκόλυνση της πρόσβασης των γυναικών στη δια βίου μάθηση, και ιδίως στην κατάρτιση στις τεχνολογίες των πληροφοριών.16. Συνεπώς, τα κράτη μέλη ακολουθούν μια ολοκληρωμένη προσέγγιση για την ισότητα μεταξύ των φύλων για την εφαρμογή των κατευθυντήριων γραμμών και στους τέσσερις άξονες:- αναπτύσσοντας και ενισχύοντας τα συστήματα παροχής συμβουλών με όργανα για την ισότητα μεταξύ των φύλων,- εφαρμόζοντας τις διαδικασίες για την αξιολόγηση του αντίκτυπου όσον αφορά την ισότητα μεταξύ των φύλων στο πλαίσιο κάθε κατευθυντήριας γραμμής,- αναπτύσσοντας δείκτες για την εκτίμηση της προόδου στο θέμα της ισότητας των φύλων για κάθε κατευθυντήρια γραμμή.Για τη σωστή αξιολόγηση της προόδου, τα κράτη μέλη πρέπει να διαθέτουν τα κατάλληλα συστήματα και διαδικασίες για τη συλλογή των δεδομένων και να εξασφαλίζουν την κατανομή των στατιστικών απασχόλησης ανάλογα με το φύλο.Αντιμετώπιση της ψαλίδας μεταξύ των φύλωνΤα κράτη μέλη και οι κοινωνικοί εταίροι θα πρέπει να εξετάσουν την ανισορροπία που επικρατεί στο ζήτημα της εκπροσώπησης των γυναικών και ανδρών σε ορισμένους οικονομικούς τομείς και επαγγέλματα, καθώς και στη βελτίωση των ευκαιριών σταδιοδρομίας των γυναικών.17. Τα κράτη μέλη μαζί με τους κοινωνικούς εταίρους, όπου χρειάζεται:- εντείνουν τις προσπάθειές τους για τη μείωση της ψαλίδας στα ποσοστά ανεργίας μεταξύ γυναικών και ανδρών με την ενεργό υποστήριξη της αυξανόμενης απασχόλησης των γυναικών και εξετάζουν τον καθορισμό εθνικών στόχων σύμφωνα με τους στόχους που ετέθησαν με τα συμπεράσματα του Ευρωπαϊκού Συμβουλίου της Λισσαβώνας,- λαμβάνουν μέτρα για να επιτευχθεί η ισορροπημένη εκπροσώπηση γυναικών και ανδρών σε όλους τους τομείς και τα επαγγέλματα,- αναλαμβάνουν θετικές πρωτοβουλίες για την προώθηση της ίσης αμοιβής για την ίδια ή για ισάξια εργασία και για την μείωση των εισοδηματικών διαφορών μεταξύ ανδρών και γυναικών: μέτρα για την αντιμετώπιση της ψαλίδας αμοιβής μεταξύ των φύλων είναι αναγκαία στο δημόσιο και τον ιδιωτικό τομέα και ο αντίκτυπος των πολιτικών σχετικά με την ψαλίδα αμοιβής μεταξύ των φύλων θα πρέπει να εντοπιστεί και να εξεταστεί,- εξετάζουν τη μεγαλύτερη χρήση μέτρων για την επαγγελματική πρόοδο των γυναικών ώστε να μειωθεί η ψαλίδα μεταξύ των φύλων.Συνδυασμός της επαγγελματικής και της οικογενειακής ζωήςΟι πολιτικές για τη διακοπή της σταδιοδρομίας, της γονικής άδειας και της εργασίας με μειωμένο ωράριο καθώς και οι ευέλικτες ρυθμίσεις εργασίας που εξυπηρετούν τα συμφέροντα τόσο των εργοδοτών όσο και των εργαζομένων είναι ιδιαίτερα σημαντικές για τις γυναίκες και τους άνδρες. Η εφαρμογή των διαφόρων οδηγιών και των συμφωνιών των κοινωνικών εταίρων στον τομέα αυτό, θα πρέπει να επιταχυνθεί και να παρακολουθείται τακτικά. Πρέπει να υπάρχει η δέουσα παροχή ποιοτικά καλής φροντίδας για τα παιδιά και άλλα εξαρτώμενα άτομα για την υποστήριξη της εισόδου και της συνεχούς συμμετοχής των γυναικών και ανδρών στην αγορά εργασίας. Η ίση κατανομή των οικογενειακών βαρών είναι σημαντική. Οι επιστρέφοντες στην αγορά εργασίας μετά από απουσία ενδέχεται επίσης να έχουν παρωχημένες δεξιότητες και να αντιμετωπίζουν δυσκολίες στην πρόσβασή τους στην κατάρτιση. Η επανένταξη των γυναικών και των ανδρών στην αγορά εργασίας μετά από απουσία πρέπει να διευκολύνεται. Για να ενισχυθεί η ισότητα ευκαιριών.18. Τα κράτη μέλη και οι κοινωνικοί εταίροι:- σχεδιάζουν, εφαρμόζουν και προωθούν πολιτικές φιλικές προς την οικογένεια, συμπεριλαμβάνοντας οικονομικές, προσιτές και ποιοτικά καλές υπηρεσίες φροντίδας των παιδιών και άλλων εξαρτωμένων ατόμων καθώς και συστήματα γονικής και άλλων ειδών άδειας,- εξετάζουν τον καθορισμό εθνικών στόχων, ανάλογα με την εθνική τους κατάσταση, για την ανάπτυξη της υποδομής παροχής φροντίδας, στα παιδιά και στα εξαρτώμενα άτομα,- δίνουν ειδική προσοχή στις γυναίκες και άνδρες που σκοπεύουν να επιστρέψουν στο αμειβόμενο εργατικό δυναμικό μετά από απουσία και, προς τον σκοπό αυτό, εξετάζουν τα μέσα της βαθμιαίας εξάλειψης των εμποδίων που αντιμετωπίζουν τα άτομα αυτά κατά την επιστροφή τους.


title: Απόφαση 2014/222/ΚΕΠΠΑ του Συμβουλίου, της 16ης Απριλίου 2014 , για την τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν

text:
               23.4.2014

               EL

               Επίσημη Εφημερίδα της Ευρωπαϊκής Ένωσης

               L 119/65

         ΑΠΌΦΑΣΗ 2014/222/ΚΕΠΠΑ ΤΟΥ ΣΥΜΒΟΥΛΊΟΥ
   της 16ης Απριλίου 2014
   για την τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Έχοντας υπόψη την απόφαση 2010/413/ΚΕΠΠΑ του Συμβουλίου, της 26ης Ιουλίου 2010, σχετικά με περιοριστικά μέτρα κατά του Ιράν (1), και ιδίως το άρθρο 23,
   Εκτιμώντας τα ακόλουθα:

               (1)

               Στις 26 Ιουλίου 2010 το Συμβούλιο εξέδωσε την απόφαση 2010/413/ΚΕΠΠΑ.

               (2)

               Με την απόφαση της 12ης Νοεμβρίου 2013 στην υπόθεση T-552/12 (2), το Γενικό Δικαστήριο της Ευρωπαϊκής Ένωσης ακύρωσε την απόφαση 2012/635/ΚΕΠΠΑ του Συμβουλίου (3) στον βαθμό που αυτή συμπεριλάμβανε την εταιρεία North Drilling Company (NDC) στον κατάλογο των προσώπων και οντοτήτων που υπόκεινται σε περιοριστικά μέτρα, ως έχει στο παράρτημα II της απόφασης 2010/413/ΚΕΠΠΑ.

               (3)

               Η εταιρεία North Drilling Company (NDC) θα πρέπει να συμπεριληφθεί εκ νέου στον κατάλογο των προσώπων και των οντοτήτων που υπόκεινται σε περιοριστικά μέτρα, βάσει νέου σκεπτικού.

               (4)

               Μία οντότητα θα πρέπει να διαγραφεί από τον κατάλογο των προσώπων και οντοτήτων που υπόκεινται σε περιοριστικά μέτρα, ως έχει στο παράρτημα II της απόφασης 2010/413/ΚΕΠΠΑ.

               (5)

               Η απόφαση 2010/413/ΚΕΠΠΑ θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα II της απόφασης 2010/413/ΚΕΠΠΑ τροποποιείται ως έχει στο παράρτημα της παρούσας απόφασης.

      Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 16 Απριλίου 2014.

            Για το Συμβούλιο

            Ο Πρόεδρος

         Δ. ΚΟΫΡΚΟΥΛΑΣ

      (1)  ΕΕ L 195 της 27.7.2010, σ. 39.

      (2)  Υπόθεση Τ-522/12 North Drilling Co. κατά Συμβουλίου, απόφαση της 12ης Νοεμβρίου 2013, δεν έχει ακόμα παρουσιασθεί.

      (3)  Απόφαση 2012/635/ΚΕΠΠΑ του Συμβουλίου, της 15ης Οκτωβρίου 2012, για την τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν (ΕΕ L 282 της 16.10.2012, σ. 58).

      ΠΑΡΑΡΤΗΜΑ

                  I.

                  Η κάτωθι οντότητα παρεμβάλλεται στον κατάλογο που εκτίθεται στο μέρος I, τμήμα Β (Οντότητες) του παραρτήματος II της απόφασης 2010/413/ΚΕΠΠΑ:

                              Όνομα

                              Αναγνωριστικά στοιχεία

                              Αιτιολογία

                              Ημερομηνία καταχώρησης

                              118.

                              North Drilling Company (NDC)

                                          No. 8 35th St. Alvand St.

                                          Argentine Sq. Tehran

                                          Iran

                                          Τηλ. (+ 98) 2188785083-8

                              Η εταιρεία North Drilling παρέχει χρηματοδοτική στήριξη στην ιρανική κυβέρνηση καθόσον ανήκει εμμέσως στο Ίδρυμα Mostazafan, σημαντική παρακρατική ιρανική οντότητα η οποία ελέγχεται από την κυβέρνηση του Ιράν. Η North Drilling αποτελεί σημαντική οντότητα στον τομέα της ενέργειας, που αντιπροσωπεύει σημαντική πηγή εσόδων για την κυβέρνηση του Ιράν. Επιπλέον, η North Drilling έχει εισαγάγει βασικό εξοπλισμό για τη βιομηχανία πετρελαίου και φυσικού αερίου, συμπεριλαμβανομένων και απαγορευμένων υλικών. Ως εκ τούτου, η North Drilling παρέχει υποστήριξη στις πυρηνικές δραστηριότητες του Ιράν που συντελούν στην εξάπλωση των πυρηνικών.

                              23.4.2014

                  II.

                  Η κάτωθι οντότητα, και οι σχετικές καταχωρίσεις, διαγράφονται από τον κατάλογο του παραρτήματος II της απόφασης 2010/413/ΚΕΠΠΑ:
                  Safa Nicu άλλως «Safa Nicu Sepahan», «Safanco Company», «Safa Nicu Afghanistan Company», «Safa Al Noor Company» και «Safa Nicu Ltd Company».


title: 2011/833/ΕΕ: Απόφαση της Επιτροπής, της 12ης Δεκεμβρίου 2011 , για την περαιτέρω χρήση εγγράφων της Επιτροπής

text:
               14.12.2011

               EL

               Επίσημη Εφημερίδα της Ευρωπαϊκής Ένωσης

               L 330/39

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 12ης Δεκεμβρίου 2011
   για την περαιτέρω χρήση εγγράφων της Επιτροπής
   (2011/833/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 249,
   Εκτιμώντας τα ακόλουθα:

               (1)

               Στη στρατηγική πρωτοβουλία Ευρώπη 2020 παρουσιάζεται μια προοπτική όσον αφορά την κοινωνική οικονομία της αγοράς της Ευρώπης για τον 21ο αιώνα. Ένα από τα θέματα προτεραιότητας στο πλαίσιο αυτό είναι η «Έξυπνη ανάπτυξη: ανάπτυξη μιας οικονομίας βασιζόμενης στη γνώση και την καινοτομία».

               (2)

               Με τις νέες τεχνολογίες πληροφοριών και επικοινωνιών δημιουργήθηκαν άνευ προηγούμενου δυνατότητες για συσσώρευση και συνδυασμό περιεχομένου προερχόμενου από διάφορες πηγές.

               (3)

               Οι πληροφορίες του δημόσιου τομέα συνιστούν σημαντικό πόρο δυνητικής ανάπτυξης καινοτομικών επιγραμμικών υπηρεσιών μέσω προϊόντων και υπηρεσιών προστιθέμενης αξίας. Οι κυβερνήσεις μπορούν να τονώσουν τις αγορές περιεχομένου, καθιστώντας πληροφορίες του δημόσιου τομέα διαθέσιμες με όρους διαφανείς, αποτελεσματικούς και ισοβαρείς. Προς τούτο, το ψηφιακό θεματολόγιο για την Ευρώπη (1) διέκρινε την περαιτέρω χρήση των πληροφοριών του δημόσιου τομέα ως ένα από τα βασικά πεδία δράσης.

               (4)

               Η Επιτροπή και τα άλλα θεσμικά όργανα κατέχουν μεγάλο πλήθος εγγράφων κάθε είδους, τα οποία θα ήταν δυνατόν να χρησιμοποιηθούν περαιτέρω σε πληροφοριακά προϊόντα και υπηρεσίες προστιθέμενης αξίας, και τα οποία θα ήταν δυνατόν να απαρτίσουν έναν χρήσιμο πόρο περιεχόμενου, τόσο για εταιρείες, όσο και για τους πολίτες.

               (5)

               Το δικαίωμα πρόσβασης σε έγγραφα της Επιτροπής ρυθμίζεται με τον κανονισμό (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (2).

               (6)

               Στην οδηγία 2003/98/ΕΚ του Ευρωπαϊκού Κοινοβουλίου και του Συμβουλίου (3) καθορίζονται ελάχιστοι κανόνες για την περαιτέρω χρήση πληροφοριών του δημόσιου τομέα σε ολόκληρη την Ευρωπαϊκή Ένωση. Στις αιτιολογικές σκέψεις της οδηγίας αυτής ενθαρρύνονται τα κράτη μέλη να προχωρήσουν πέρα από τους ελάχιστους αυτούς κανόνες και να θεσπίσουν πολιτικές ανοιχτών δεδομένων, παρέχοντας τη δυνατότητα ευρείας χρήσης εγγράφων που βρίσκονται στην κατοχή οργανισμών του δημόσιου τομέα.

               (7)

               Η Επιτροπή έδωσε το παράδειγμα στις δημόσιες διοικήσεις, διαθέτοντας ελεύθερα στο διαδίκτυο στατιστικά στοιχεία, δημοσιεύσεις, καθώς και το πλήρες σώμα της ενωσιακής νομοθεσίας. Είναι ένα κατάλληλο εφαλτήριο για περαιτέρω πρόοδο, ώστε να εξασφαλιστεί η διαθεσιμότητα και η δυνατότητα περαιτέρω χρήσης των δεδομένων που έχει στην κατοχή της.

               (8)

               Η απόφαση 2006/291/ΕΚ, Ευρατόμ της Επιτροπής, της 7ης Απριλίου 2006, για την περαιτέρω χρήση πληροφοριών της Επιτροπής (4) καθορίζει τους όρους για την περαιτέρω χρήση των εγγράφων της Επιτροπής.

               (9)

               Προκειμένου να καταστεί αποτελεσματικότερο το καθεστώς περαιτέρω χρήσης των εγγράφων της Επιτροπής, πρέπει να προσαρμοστούν οι κανόνες για την περαιτέρω χρήση εγγράφων της Επιτροπής με σκοπό την επίτευξη της ευρύτερης δυνατής περαιτέρω χρήσης των εν λόγω εγγράφων.

               (10)

               Πρέπει να συσταθεί μια δικτυακή πύλη δεδομένων ως ενιαίο σημείο πρόσβασης στα έγγραφα που είναι διαθέσιμα για περαιτέρω χρήση. Επιπλέον, στα έγγραφα προς περαιτέρω χρήση είναι σκόπιμο να περιληφθούν και πληροφορίες της έρευνας που παράγει το Κοινό Κέντρο Ερευνών. Πρέπει να θεσπιστεί διάταξη ώστε να ληφθεί υπόψη η στροφή προς μηχαναγνώσιμους μορφότυπους. Μια σημαντική βελτίωση σε σχέση με την απόφαση 2006/291/ΕΚ, Ευρατόμ συνίσταται στο ότι τα έγγραφα της Επιτροπής είναι, γενικά, διαθέσιμα για περαιτέρω χρήση χωρίς να απαιτείται ενεργοποίηση μεμονωμένων αιτήσεων, μέσω ανοιχτών αδειών περαιτέρω χρήσης ή απλών αποποιήσεων ευθύνης.

               (11)

               Η απόφαση 2006/291/ΕΚ, Ευρατόμ πρέπει συνεπώς να αντικατασταθεί από την παρούσα απόφαση.

               (12)

               Η ύπαρξη, στην Επιτροπή, ανοιχτής πολιτικής σχετικά με την περαιτέρω χρήση θα στηρίξει νέες οικονομικές δραστηριότητες, θα οδηγήσει σε ευρύτερη χρήση και διάδοση πληροφοριών της Επιτροπής, θα βελτιώσει την προβολή του ανοιχτού χαρακτήρα και της διαφάνειας των κοινοτικών θεσμικών οργάνων, αποφεύγοντας περιττά διοικητικά βάρη για τους χρήστες και για τις διοικητικές υπηρεσίες της Επιτροπής. Η Επιτροπή προβλέπει το 2012, από κοινού με άλλα θεσμικά όργανα της Ένωσης και σημαντικούς οργανισμούς, να διερευνηθεί σε ποιο βαθμό θα μπορούσαν να θεσπίσουν τους δικούς τους κανόνες για την περαιτέρω χρήση.

               (13)

               Η παρούσα απόφαση θα πρέπει να υλοποιηθεί και να εφαρμοστεί σε πλήρη συμμόρφωση με τις αρχές για την προστασία των δεδομένων προσωπικού χαρακτήρα σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (5).

               (14)

               Η παρούσα απόφαση δεν εφαρμόζεται σε έγγραφα των οποίων η Επιτροπή δεν είναι σε θέση να επιτρέψει την περαιτέρω χρήση, π.χ. λόγω δικαιωμάτων διανοητικής ιδιοκτησίας τρίτων, ή σε περίπτωση εγγράφων που προέρχονται από τα άλλα θεσμικά όργανα,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Αντικείμενο
   Με την παρούσα απόφαση καθορίζονται οι όροι για την περαιτέρω χρήση εγγράφων που βρίσκονται στην κατοχή της Επιτροπής ή, για λογαριασμό της, στην Υπηρεσία Επισήμων Εκδόσεων της Ευρωπαϊκής Ένωσης (Υπηρεσία Επίσημων Εκδόσεων), με σκοπό τη διευκόλυνση της ευρύτερης περαιτέρω χρήσης πληροφοριών, τη βελτίωση της προβολής του ανοιχτού χαρακτήρα της Επιτροπής και την αποφυγή περιττού διοικητικού βάρους, τόσο για τους περαιτέρω χρήστες, όσο και για τις διοικητικές υπηρεσίες της Επιτροπής.
   Άρθρο 2
   Πεδίο εφαρμογής
   1.   Η παρούσα απόφαση εφαρμόζεται σε δημόσια έγγραφα των οποίων συντάκτης είναι η Επιτροπή ή δημόσιες και ιδιωτικές οντότητες για λογαριασμό της και τα οποία:

               α)

               έχουν δημοσιευτεί από την Επιτροπή η από την Υπηρεσία Επίσημων Εκδόσεων για λογαριασμό της, μέσω δημοσιεύσεων, ιστότοπων ή άλλων μέσων διάδοσης, ή

               β)

               δεν έχουν δημοσιευτεί εξαιτίας οικονομικών ή άλλων πρακτικών λόγων, όπως μελέτες, εκθέσεις και άλλα δεδομένα..

         2.   Η παρούσα απόφαση δεν εφαρμόζεται:

               α)

               σε λογισμικό ή σε έγγραφα που καλύπτονται από δικαιώματα διανοητικής ιδιοκτησίας, όπως διπλώματα ευρεσιτεχνίας, εμπορικά σήματα, κατατεθειμένα σχέδια, λογότυποι και επωνυμίες·

               β)

               σε έγγραφα για τα οποία η Επιτροπή δεν είναι σε θέση να επιτρέψει την περαιτέρω χρήση τους εξαιτίας δικαιωμάτων διανοητικής ιδιοκτησίας τρίτων·

               γ)

               σε έγγραφα που, κατ’ εφαρμογή των κανόνων που θεσπίζει ο κανονισμός (ΕΚ) αριθ. 1049/2001, εξαιρούνται πρόσβασης ή καθίστανται προσβάσιμα σε τρίτους υπό συγκεκριμένους κανόνες που διέπουν την προνομιακή πρόσβαση.

               δ)

               σε απόρρητα στοιχεία, όπως ορίζονται στον κανονισμό (ΕΚ) αριθ. 223/2009 του Ευρωπαϊκού Κοινοβουλίου και του Συμβουλίου (6)·

               ε)

               σε έγγραφα που προκύπτουν από τρέχοντα ερευνητικά έργα τα οποία εκτελούνται από το προσωπικό της Επιτροπής και τα οποία δεν έχουν δημοσιευτεί ή δεν διατίθενται σε δημοσιευμένη βάση δεδομένων, και των οποίων η περαιτέρω χρήση θα επηρέαζε την επικύρωση προσωρινών αποτελεσμάτων της έρευνας ή εφόσον η περαιτέρω χρήση θα συνιστούσε λόγο άρνησης της καταχώρισης δικαιωμάτων βιομηχανικής ιδιοκτησίας υπέρ της Επιτροπής.

         3.   Η παρούσα απόφαση εφαρμόζεται με την επιφύλαξη του κανονισμού (ΕΚ) αριθ. 1049/2001, τον οποίο κατά κανένα τρόπο δεν θίγει.
   4.   Καμία διάταξη της παρούσας απόφασης δεν εγκρίνει την περαιτέρω χρήση εγγράφων για εσκεμμένη εξαπάτηση ή υπεξαίρεση. Η Επιτροπή θα λάβει τα απαραίτητα μέτρα για την προστασία των συμφερόντων και του κύρους της ΕΕ σύμφωνα με τους ισχύοντες κανόνες.
   Άρθρο 3
   Ορισμοί
   Για τους σκοπούς της παρούσας απόφασης ισχύουν οι ακόλουθοι ορισμοί:

               1)

               ως «έγγραφο»: νοείται:

                           α)

                           κάθε περιεχόμενο, ανεξάρτητα από το φέρον μέσο (γραπτό σε χαρτί ή αποθηκευμένο σε ηλεκτρονική μορφή ή ως ηχητική, οπτική ή οπτικοακουστική εγγραφή)·

                           β)

                           κάθε τμήμα τέτοιου περιεχομένου·

               2)

               ως «περαιτέρω χρήση» νοείται η χρήση εγγράφων εκ μέρους φυσικών ή νομικών προσώπων, για εμπορικούς ή μη εμπορικούς σκοπούς, διαφορετικούς από τον αρχικό σκοπό για τον οποίο παρήχθησαν τα έγγραφα. Δεν συνιστά περαιτέρω χρήση η ανταλλαγή εγγράφων μεταξύ της Επιτροπής και άλλων οργανισμών του δημόσιου τομέα που χρησιμοποιούν τα εν λόγω έγγραφα αποκλειστικά κατά την άσκηση των δημοσίων καθηκόντων τους·

               3)

               ως «δεδομένα προσωπικού χαρακτήρα» νοούνται δεδομένα κατά τον ορισμό του άρθρου 2 στοιχείου α) του κανονισμού (ΕΚ) αριθ. 45/2001·

               4)

               ως «άδεια» νοείται η χορήγηση έγκρισης για περαιτέρω χρήση εγγράφων, υπό καθορισμένους όρους. Ως «ανοιχτή άδεια» νοείται άδεια εφόσον επιτρέπεται περαιτέρω χρήση εγγράφων για κάθε χρήση που καθορίζεται σε μονομερή δήλωση του δικαιούχου·

               5)

               ως «μηχαναγνώσιμα» νοούνται ψηφιακά έγγραφα επαρκώς δομημένα, ώστε εφαρμογές λογισμικού να αναγνωρίζουν αξιόπιστα μεμονωμένες δηλώσεις πραγματικών περιστατικών, καθώς και την εσωτερική τους δομή·

               6)

               ως «δομημένα δεδομένα» νοούνται δεδομένα οργανωμένα κατά τρόπο που να επιτρέπει αξιόπιστη αναγνώριση μεμονωμένων δηλώσεων πραγματικών περιστατικών και όλων των συστατικών στοιχείων τους, όπως για παράδειγμα σε βάσεις δεδομένων και σε λογιστικά φύλλα·

               7)

               ως «δικτυακή πύλη» νοείται ένα ενιαίο σημείο πρόσβασης σε δεδομένα από διάφορες διαδικτυακές πηγές. Οι πηγές δημιουργούν τόσο τα δεδομένα όσο και τα συναφή μεταδεδομένα. Τα μεταδεδομένα που απαιτούνται για την ευρετηρίαση συλλέγονται αυτόματα από τη δικτυακή πύλη και ενσωματώνονται στο βαθμό που είναι αναγκαίος για την υποστήριξη κοινών λειτουργιών, όπως η αναζήτηση και η υπερσύνδεση. Προκειμένου να βελτιωθούν οι επιδόσεις ή να παρασχεθούν πρόσθετες λειτουργίες, η δικτυακή πύλη μπορεί να περιλάβει στην κρυφή μνήμη δεδομένα από τις πηγές που συμβάλλουν.

         Άρθρο 4
   Γενική αρχή
   Όλα τα δεδομένα είναι διαθέσιμα για περαιτέρω χρήση:

               α)

               για εμπορικούς ή μη εμπορικούς σκοπούς, υπό τους όρους που καθορίζονται στο άρθρο 6·

               β)

               ατελώς, υπό την επιφύλαξη των διατάξεων του άρθρου 9·

               γ)

               και χωρίς την ανάγκη μεμονωμένης εφαρμογής, εκτός αν προβλέπεται διαφορετικά στο άρθρο 7.

         Η παρούσα απόφαση εφαρμόζεται με πλήρη τήρηση των κανόνων σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα, και ιδίως του κανονισμού (ΕΚ) αριθ. 45/2001.
   Άρθρο 5
   Δικτυακή πύλη δεδομένων
   Η Επιτροπή θα δημιουργήσει μια δικτυακή πύλη δεδομένων ως ενιαίο σημείο πρόσβασης στα δομημένα δεδομένα της, ώστε να διευκολύνεται η υπερσύνδεση και η περαιτέρω χρήση για εμπορικούς και μη εμπορικούς σκοπούς.
   Οι διοικητικές υπηρεσίες της Επιτροπής πρόκειται να προσδιορίσουν και σταδιακά να δημοσιοποιήσουν κατάλληλα στοιχεία που βρίσκονται στην κατοχή τους. Η δικτυακή πύλη δεδομένων μπορεί να παρέχει πρόσβαση σε δεδομένα άλλων θεσμικών οργάνων, φορέων, γραφείων και οργανισμών της Ένωσης, έπειτα από αίτησή τους.
   Άρθρο 6
   Όροι για την περαιτέρω χρήση των εγγράφων
   1.   Τα έγγραφα διατίθενται για περαιτέρω χρήση, χωρίς αίτηση, εκτός εάν ορίζεται διαφορετικά, και χωρίς περιορισμούς, ή, κατά περίπτωση, στο πλαίσιο ανοιχτής άδειας ή δήλωσης αποποίησης ευθύνης όπου καθορίζονται οι όροι και τα δικαιώματα των περαιτέρω χρηστών.
   2.   Οι όροι αυτοί, οι οποίοι δεν περιορίζουν άνευ λόγου τις δυνατότητες περαιτέρω χρήσης, μπορούν να περιλαμβάνουν τα ακόλουθα:

               α)

               την υποχρέωση του περαιτέρω χρήστη να αναφέρει την πηγή των εγγράφων·

               β)

               την υποχρέωση να μην διαστρεβλώνεται το αρχικό νόημα ή μήνυμα των εγγράφων·

               γ)

               τη μη θεμελίωση ευθύνης της Επιτροπής για κάθε συνέπεια προερχόμενη από την περαιτέρω χρήση.

         Εφόσον είναι απαραίτητη η εφαρμογή άλλων όρων σε μια συγκεκριμένη κατηγορία εγγράφων, ζητείται η γνώμη της διυπηρεσιακής ομάδας του άρθρου 12.
   Άρθρο 7
   Μεμονωμένες αιτήσεις για περαιτέρω χρήση εγγράφων
   1.   Εφόσον είναι απαραίτητη μια μεμονωμένη εφαρμογή για περαιτέρω χρήση, οι διοικητικές υπηρεσίες της Επιτροπής το αναφέρουν σαφώς στο σχετικό έγγραφο ή παραπομπή και δηλώνουν μια διεύθυνση στην οποία πρέπει να υποβάλλεται η αίτηση.
   2.   Μεμονωμένες αιτήσεις για περαιτέρω χρήση διεκπεραιώνονται αμέσως από την αρμόδια υπηρεσία της Επιτροπής. Στον αιτούντα αποστέλλεται βεβαίωση παραλαβής της αίτησής του. Εντός 15 ημερών από την καταχώριση της αίτησης, η διοικητική υπηρεσία της Επιτροπής ή η Υπηρεσία Επίσημων Εκδόσεων, είτε επιτρέπουν την περαιτέρω χρήση του αιτηθέντος εγγράφου και, κατά περίπτωση, παρέχουν αντίγραφό του, ή απαντούν γραπτώς και αιτιολογημένα για την πλήρη ή μερική απόρριψη της αίτησης.
   3.   Εφόσον μια αίτηση για περαιτέρω χρήση αφορά ιδιαίτερα εκτενές κείμενο, πολύ μεγάλο πλήθος εγγράφων ή εφόσον πρέπει να μεταφραστεί η αίτηση, το χρονικό περιθώριο που προβλέπεται στην παράγραφο 2 μπορεί να παραταθεί κατά 15 εργάσιμες ημέρες, υπό την προϋπόθεση ότι ενημερώνεται προηγουμένως ο αιτών με λεπτομερή αιτιολόγηση.
   4.   Εφόσον απορρίπτεται μια αίτηση για περαιτέρω χρήση, η διοικητική υπηρεσία της Επιτροπής ή η Υπηρεσία Επισήμων Εκδόσεων ενημερώνουν τον αιτούντα για το δικαίωμά του να προσφύγει ενώπιον του Δικαστηρίου της Ευρωπαϊκής Ένωσης ή να υποβάλει καταγγελία στον Ευρωπαίο Διαμεσολαβητή, βάσει των όρων των άρθρων 263 και 228, αντίστοιχα, της Συνθήκης για τη λειτουργία της Ευρωπαϊκής Ένωσης.
   5.   Εφόσον η απόρριψη βασίζεται στο άρθρο 2 παράγραφος 2 στοιχείο β) της παρούσας απόφασης, η απάντηση στον αιτούντα περιλαμβάνει στοιχεία αναφοράς στο φυσικό ή νομικό πρόσωπο που είναι ο κάτοχος των δικαιωμάτων, εφόσον αυτός είναι γνωστός, ή εναλλακτικά στον δικαιοπάροχο από τον οποίο η Επιτροπή έχει λάβει το σχετικό υλικό, εφόσον αυτός είναι γνωστός.
   Άρθρο 8
   Μορφότυποι εγγράφων διαθέσιμων για περαιτέρω χρήση
   1.   Τα έγγραφα διατίθεται σε κάθε υφιστάμενο μορφότυπο ή γλώσσα, εφόσον είναι δυνατόν και κατά περίπτωση σε μηχαναγνώσιμη μορφή.
   2.   Τούτο δεν συνεπάγεται υποχρέωση δημιουργίας, προσαρμογής, ή επικαιροποίησης εγγράφων ώστε να ανταποκρίνονται στην αίτηση, ούτε υποχρέωση παροχής αποσπασμάτων από έγγραφα, εφόσον αυτό θα συνεπαγόταν δυσανάλογη προσπάθεια, που υπερβαίνει την απλή διεκπεραίωση.
   3.   Η παρούσα απόφαση δεν δημιουργεί για την Επιτροπή καμία υποχρέωση μετάφρασης των αιτουμένων εγγράφων σε οποιαδήποτε άλλη επίσημη γλώσσα εκτός από τις ήδη διαθέσιμες κατά τη στιγμή υποβολής της αίτησης.
   4.   Δεν είναι δυνατόν να ζητηθεί από την Επιτροπή ή από την Υπηρεσία Επισήμων Εκδόσεων η συνέχιση της παραγωγής ορισμένων τύπων εγγράφων ή η φύλαξή τους σε συγκεκριμένο μορφότυπο με σκοπό την περαιτέρω χρήση των εν λόγω εγγράφων από φυσικά ή νομικά πρόσωπα.
   Άρθρο 9
   Κανόνες χρέωσης
   1.   Η περαιτέρω χρήση εγγράφων δεν υπόκειται καταρχήν σε τέλη.
   2.   Σε συγκεκριμένες περιπτώσεις είναι δυνατόν να χρεωθούν τα έξοδα αναπαραγωγής και διανομής των εγγράφων.
   3.   Εφόσον η Επιτροπή αποφασίσει να προσαρμόσει ένα έγγραφο ώστε να ανταποκριθεί σε συγκεκριμένη αίτηση, είναι δυνατόν να απαιτηθεί ανάκτηση της σχετικής δαπάνης από τον αιτούντα. Κατά την εκτίμηση της ανάγκης ανάκτησης της εν λόγω δαπάνης λαμβάνεται υπόψη η προσπάθεια που καταβλήθηκε για την προσαρμογή, καθώς και τα δυνητικά πλεονεκτήματα που δύναται να αποφέρει για την Ένωση η περαιτέρω χρήση, π.χ. υπό το πρίσμα της διάδοσης πληροφοριών σχετικά με τη λειτουργία της Ένωσης ή όσον αφορά τη δημόσια εικόνα του θεσμικού οργάνου.
   Άρθρο 10
   Διαφάνεια
   1.   Οι ισχύοντες όροι και τα τυπικά τέλη για έγγραφα που διατίθενται για περαιτέρω χρήση καθορίζονται εκ των προτέρων και δημοσιεύονται, κατά το δυνατόν και κατά περίπτωση, με ηλεκτρονικά μέσα.
   2.   Η αναζήτηση εγγράφων διευκολύνεται με πρακτικά μέτρα, όπως είναι οι κατάλογοι περιεχομένων των κύριων εγγράφων που είναι διαθέσιμα για περαιτέρω χρήση.
   Άρθρο 11
   Αμεροληψία και αποκλειστικά δικαιώματα
   1.   Οι όροι που εφαρμόζονται για την περαιτέρω χρήση εγγράφων είναι ισοβαρείς όσον αφορά συγκρίσιμες κατηγορίες περαιτέρω χρήσης.
   2.   Η περαιτέρω χρήση εγγράφων είναι ελεύθερη για όλους τους δυνητικούς συντελεστές της αγοράς. Δεν χορηγούνται αποκλειστικά δικαιώματα.
   3.   Ωστόσο, εφόσον απαιτηθεί χορήγηση αποκλειστικού δικαιώματος για την παροχή υπηρεσίας προς το δημόσιο συμφέρον, επανεξετάζεται τακτικά η ισχύς του σκεπτικού για τη χορήγηση του εν λόγω αποκλειστικού δικαιώματος, το οποίο σε κάθε περίπτωση επανεξετάζεται ύστερα από την παρέλευση τριετίας. Κάθε αποκλειστική ρύθμιση είναι διαφανής και δημοσιεύεται.
   4.   Αποκλειστικά δικαιώματα είναι δυνατό να χορηγούνται, για περιορισμένο χρονικό διάστημα, σε εκδότες επιστημονικών και ακαδημαϊκών περιοδικών όσον αφορά άρθρα που βασίζονται στις εργασίες υπαλλήλων της Επιτροπής.
   Άρθρο 12
   Διυπηρεσιακή ομάδα
   1.   Συγκροτείται διυπηρεσιακή ομάδα, προεδρευόμενη από τον γενικό διευθυντή που είναι αρμόδιος για την παρούσα απόφαση ή από εκπρόσωπό του. Αποτελείται από εκπροσώπους των Γενικών Διευθύνσεων και των διοικητικών υπηρεσιών. Εξετάζει θέματα κοινού ενδιαφέροντος και συντάσσει έκθεση σχετικά με την εφαρμογή της απόφασης, ανά δωδεκάμηνο.
   2.   Μια διευθύνουσα επιτροπή υπό την προεδρία της Υπηρεσίας Εκδόσεων και στην οποία συμμετέχουν η Γενική Γραμματεία, η Γενική Διεύθυνση Επικοινωνίας, η Γενική Διεύθυνση Κοινωνίας της Πληροφορίας και Μέσων Επικοινωνίας, η Γενική Διεύθυνση Πληροφορικής και διάφορες Γενικές Διευθύνσεις που εκπροσωπούν τους παρόχους δεδομένων, θα επιβλέπει το έργο για την υλοποίηση της δικτυακής πύλης. Σε μεταγενέστερη φάση ενδέχεται να προσκληθούν να συμμετάσχουν στην επιτροπή και άλλα θεσμικά όργανα.
   3.   Οι όροι της ανοιχτής άδειας του άρθρου 6 καθορίζονται σε συμφωνία των Γενικών Διευθυντών που είναι αρμόδιοι για την παρούσα απόφαση και για τη διοικητική εκτέλεση των αποφάσεων που αναφέρονται σε δικαιώματα διανοητικής ιδιοκτησίας στην Επιτροπή, έπειτα από διαβούλευση με τη διυπηρεσιακή ομάδα της παραγράφου 1.
   Άρθρο 13
   Επανεξέταση
   Η παρούσα απόφαση επανεξετάζεται τρία έτη αφότου τεθεί σε ισχύ.
   Άρθρο 14
   Κατάργηση
   Η απόφαση 2006/291/ΕΚ, Ευρατόμ καταργείται.

      Βρυξέλλες, 12 Δεκεμβρίου 2011.

            Για την Επιτροπή

            Ο Πρόεδρος

         José Manuel BARROSO

      (1)  COM(2010) 245

      (2)  ΕΕ L 145 της 31.5.2001, σ. 43.

      (3)  ΕΕ L 345 της 31.12.2003, σ. 90.

      (4)  ΕΕ L 107 της 20.4.2006, σ. 38.

      (5)  ΕΕ L 8 της 12.1.2001, σ. 1.

      (6)  ΕΕ L 87 της 31.3.2009, σ. 164.


title: 2014/951/ΕΕ: Απόφαση EUFOR RCA/6/2014 της Επιτροπής Πολιτικής και Ασφάλειας, της 16ης Δεκεμβρίου 2014 , σχετικά με τον διορισμό διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στην Κεντροαφρικανική Δημοκρατία (EUFOR RCA) και την κατάργηση της απόφασης EUFOR RCA/1/2014

text:
               24.12.2014

               EL

               Επίσημη Εφημερίδα της Ευρωπαϊκής Ένωσης

               L 369/76

         ΑΠΌΦΑΣΗ EUFOR RCA/6/2014 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 16ης Δεκεμβρίου 2014
   σχετικά με τον διορισμό διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στην Κεντροαφρικανική Δημοκρατία (EUFOR RCA) και την κατάργηση της απόφασης EUFOR RCA/1/2014

      (2014/951/ΕΕ)

   H EΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38,
   Έχοντας υπόψη την απόφαση 2014/73/ΚΕΠΠΑ του Συμβουλίου, της 10ης Φεβρουαρίου 2014, σχετικά με στρατιωτική επιχείρηση της Ευρωπαϊκής Ένωσης στην Κεντροαφρικανική Δημοκρατία (EUFOR RCA) (1), και ιδίως το άρθρο 5,
   Εκτιμώντας τα ακόλουθα:

               (1)

               Δυνάμει του άρθρου 5 της απόφασης 2014/73/ΚΕΠΠΑ, η Επιτροπή Πολιτικής και Ασφάλειας (ΕΠΣ) εξουσιοδοτήθηκε από το Συμβούλιο να λάβει τις αποφάσεις για τον διορισμό του διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στην Κεντροαφρικανική Δημοκρατία (EUFOR RCA).

               (2)

               Στις 19 Φεβρουαρίου 2014 η ΕΠΑ εξέδωσε την απόφαση EUFOR RCA/1/2014 (2) για τον διορισμό του ταξιάρχου Thierry LION ως διοικητή δυνάμεων της Ευρωπαϊκής Ένωσης για την EUFOR RCA.

               (3)

               Στις 7 Νοεμβρίου 2014 το Συμβούλιο εξέδωσε την απόφαση 2014/775/ΚΕΠΠΑ (3) για την παράταση της διάρκειας της EUFOR RCA έως τις 15 Μαρτίου 2015.

               (4)

               Στις 14 Νοεμβρίου 2014 η Γαλλία πρότεινε τον διορισμό του ταξιάρχου Jean-Marc BACQUET ως του νέου διοικητή δυνάμεων της ΕΕ για την EUFOR RCA σε αντικατάσταση του ταξιάρχου Thierry LION.

               (5)

               Στις 25 Νοεμβρίου 2014 η Στρατιωτική Επιτροπή της ΕΕ συνέστησε τον διορισμό του ταξιάρχου Jean-Marc BACQUET από την ΕΠΑ ως διοικητή δυνάμεων της ΕΕ για την EUFOR RCA.

               (6)

               Η απόφαση EUFOR RCA/1/2014 θα πρέπει επομένως να καταργηθεί.

               (7)

               Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην κατάρτιση και την εφαρμογή αποφάσεων και δράσεων της Ένωσης που έχουν συνέπειες στον τομέα της άμυνας,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο ταξίαρχος Jean-Marc BACQUET διορίζεται διοικητής δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στην Κεντροαφρικανική Δημοκρατία (EUFOR RCA) από τις 15 Δεκεμβρίου 2014.
   Άρθρο 2
   Η απόφαση EUFOR RCA/1/2014 θα πρέπει επομένως να καταργηθεί.
   Άρθρο 3
   Η παρούσα απόφαση αρχίζει να ισχύει στις 15 Δεκεμβρίου 2014.

      Βρυξέλλες, 16 Δεκεμβρίου 2014.

            Για την Επιτροπή Πολιτικής και Ασφάλειας

            Ο Πρόεδρος

         W. STEVENS

      (1)  ΕΕ L 40 της 11.2.2014, σ. 59.

      (2)  Απόφαση EUFOR RCA/1/2014 της Επιτροπής Πολιτικής και Ασφάλειας, της 19ης Φεβρουαρίου 2014, σχετικά με τον διορισμό διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στην Κεντροαφρικανική Δημοκρατία (ΕΕ L 54 της 22.2.2014, σ. 18).

      (3)  Απόφαση 2014/775/ΚΕΠΠΑ του Συμβουλίου, της 7ης Νοεμβρίου 2014, για την παράταση της απόφασης 2014/73/ΚΕΠΠΑ σχετικά με στρατιωτική επιχείρηση της Ευρωπαϊκής Ένωσης στην Κεντροαφρικανική Δημοκρατία (EUFOR RCA) (ΕΕ L 325 της 8.11.2014, σ. 17).